Chonelasma ijimai is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel. Die spons behoort tot die geslag Chonelasma en behoort tot die familie Euretidae. Die wetenskaplike naam van die spesie is die eerste keer geldig gepubliseer in 1901 deur Topsent. Van Soest, R. (2011). Chonelasma ijimai Topsent, 1901. In: Van Soest, R.W.M, Boury-Esnault, N., Hooper, J.N.A., Rützler, K, De Voogd, N.J., Alvarez de Glasby, B., Hajdu, E., Pisera, A.B., Manconi, R., Schoenberg, C., Janussen, D., Tabachnick, K.R., Klautau, M., Picton, B., Kelly, M., Vacelet, J. (2011) World Porifera database. Gebaseer op inligting uit die World Register of Marine Species, te vinde op http://www.marinespecies.org/aphia.php?p=taxdetails&id=134384.


’n Deurgangsrite is ’n seremonie waardeur ’n individu een groep verlaat om deel van ’n ander te word. Dit behels ’n aansienlike verandering van sosiale status in die gemeenskap. Die Franse term rite de passage is geskep deur die etnograaf Arnold van Gennep in sy werk Les rites de passage. Daar is drie stadiums in ’n deurgangsrite: skeiding, die oorsteek van ’n drempel en opneming, soos Van Gennep dit beskryf. In die eerste stadium onttrek mense hulle aan hul huidige status en berei voor om na ’n volgende status te beweeg. Daar is in hierdie stadium gewoonlik ’n losmaking of "afsnyding" van die vorige self, wat weerspieël kan word deur simboliese aksies en rituele soos die afsny van hare van iemand wat pas by die weermag aangesluit het. Hy of sy "sny" die vorige self, die burgerlike, "af". Die deurgangsfase, of oorsteek van die drempel, is die stadium tussen state, waar ’n mens een staat verlaat het maar nog nie die volgende een betree het nie.


Wohl dem, der sich auf seinen Gott, BWV 139, is 'n kantate van Johann Sebastian Bach. Bach-Werke-Verzeichnis Lys van komposisies van Johann Sebastian Bach Hierdie artikel is ’n saadjie. Voel vry om Wikipedia te help deur dit uit te brei.


Jenga is 'n spel van fisiese vaardigheid wat goeie hand-oogkoördinasie benodig. Dit is oorspronklik deur Leslie Scott geskep en word tans deur Hasbro bemark. Spelers neem beurte om een blok op 'n slag te verwyder van 'n toring wat van 54 blokke gebou is. Elke blok wat verwyder word, word op die kruin van die toring geplaas, wat dan 'n progressief groter en meer onstabiele struktuur skep.. Die naam jenga is afgelei van kujenga, 'n Swahili-woord wat beteken "om te bou". Jenga word gespeel met 54 hout blokke. Elke blok is drie keer langer as die breedte, en een vyfde so dik soos sy lengte van 1.5 cm × 2.5 cm × 7.5 cm. Blokke het klein, ewekansige afwykings in hierdie dimensies, wat bedoel is om die stapelproses te bemoeilik en bykomende uitdagings aan die spel te voorsien. Om die spel op te stel, word die ingeslote laaiskinkbord gebruik om die aanvanklike toring van agtien vlakke netjies te plaas. Dit word gedoen deur drie blokke met hul lang kante langs mekaar te plaas en op reghoeke met die vorige vlak (byvoorbeeld, as die blokke in die eerste vlak in die lengte noord-suid lê, sal die tweedevlak-blokke dan oos-wes lê).


Pheronema amphorae is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel. Die spons behoort tot die genus Pheronema en tot die familie Pheronematidae. Die wetenskaplike naam van die spesie is die eerste keer geldig gepubliseer in 1992 deur Reiswig. Van Soest, R. (2011). Pheronema amphorae Reiswig, 1992. In: Van Soest, R.W.M, Boury-Esnault, N., Hooper, J.N.A., Rützler, K, De Voogd, N.J., Alvarez de Glasby, B., Hajdu, E., Pisera, A.B., Manconi, R., Schoenberg, C., Janussen, D., Tabachnick, K.R., Klautau, M., Picton, B., Kelly, M., Vacelet, J. (2011) World Porifera database. Gebaseer op inligting uit die World Register of Marine Species, te vinde op http://www.marinespecies.org/aphia.php?p=taxdetails&id=171557. Hierdie artikel is ’n saadjie. Voel vry om Wikipedia te help deur dit uit te brei.


Pheronema pilosum is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel. Die spons behoort tot die genus Pheronema en tot die familie Pheronematidae. Die wetenskaplike naam van die spesie is die eerste keer geldig gepubliseer in 1964 deur Lévi. Van Soest, R. (2011). Pheronema pilosum Lévi, 1964. In: Van Soest, R.W.M, Boury-Esnault, N., Hooper, J.N.A., Rützler, K, De Voogd, N.J., Alvarez de Glasby, B., Hajdu, E., Pisera, A.B., Manconi, R., Schoenberg, C., Janussen, D., Tabachnick, K.R., Klautau, M., Picton, B., Kelly, M., Vacelet, J. (2011) World Porifera database. Gebaseer op inligting uit die World Register of Marine Species, te vinde op http://www.marinespecies.org/aphia.php?p=taxdetails&id=171571. Hierdie artikel is ’n saadjie. Voel vry om Wikipedia te help deur dit uit te brei.


Corsica et Sardinia Corsica et Sardinia was 'n Romeinse provinsie. (en) provinces of the roman empire (en) province-chronology Hierdie artikel is ’n saadjie. Voel vry om Wikipedia te help deur dit uit te brei.


Mesopotamia was 'n Romeinse provinsie. (en) provinces of the roman empire (en) province-chronology Hierdie artikel is ’n saadjie. Voel vry om Wikipedia te help deur dit uit te brei.


O holder Tag, erwünschte Zeit, BWV 210, is 'n kantate van Johann Sebastian Bach. Bach-Werke-Verzeichnis Lys van komposisies van Johann Sebastian Bach Hierdie artikel is ’n saadjie. Voel vry om Wikipedia te help deur dit uit te brei.


Trichasterina sagittaria is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel. Die spons behoort tot die genus Trichasterina en tot die familie Rossellidae. Die wetenskaplike naam van die spesie is die eerste keer geldig gepubliseer in 1913 deur Topsent. Van Soest, R. (2011). Trichasterina sagittaria Topsent, 1913. In: Van Soest, R.W.M, Boury-Esnault, N., Hooper, J.N.A., Rützler, K, De Voogd, N.J., Alvarez de Glasby, B., Hajdu, E., Pisera, A.B., Manconi, R., Schoenberg, C., Janussen, D., Tabachnick, K.R., Klautau, M., Picton, B., Kelly, M., Vacelet, J. (2011) World Porifera database. Gebaseer op inligting uit die World Register of Marine Species, te vinde op http://www.marinespecies.org/aphia.php?p=taxdetails&id=134421. Hierdie artikel is ’n saadjie. Voel vry om Wikipedia te help deur dit uit te brei.


Die Pretoriaanse Garde (Latyn: cohortes praetoriae) was in die Romeinse Ryk ’n elite-eenheid van die weermag waarvan die lede gedien het as persoonlike lyfwagte van die keiser. In die tyd van die Romeinse Republiek was die Pretoriaanse Garde ’n klein eskortmag vir amptenare met hoë range, soos senatore en provinsiale goewerneurs. Met die oorgang na die Romeinse Ryk het die eerste keiser, Augustus Octavianus, die garde as sy persoonlike lyfwagte aangestel. Hoewel hulle dié diens langer as 300 jaar gelewer het, het die garde bekend geraak vir sy intriges en inmenging in die weermag en politiek, tot op die punt waar hulle keisers omvergewerp en hul opvolgers aangewys het. In 312 het Konstantyn die Grote die garde eindelik ontbind. Hierdie artikel is vertaal uit die Engelse Wikipedia


Paralelapia is 'n genus van sponsdiere uit die klas van die Calcarea (kalksponse). Paralelapia nipponica (Hara, 1894)


Plectroninia is 'n genus van sponsdiere uit die klas van die Calcarea (kalksponse). Plectroninia celtica (Könnecker & Freiwald, 2005) Plectroninia deansi (Kirkpatrick, 1911) Plectroninia halli (Hinde, 1900) † Plectroninia hindei (Kirkpatrick, 1900) Plectroninia lepidophora (Vacelet, 1981) Plectroninia microstyla (Vacelet, 1981) Plectroninia minima (Vacelet, 1967) Plectroninia norvegica (Könnecker, 1989) Plectroninia novaecaledoniense (Vacelet, 1981) Plectroninia pulchella (Vacelet, 1967) Plectroninia radiata (Vacelet, 1967) Plectroninia tecta (Vacelet, 1967) Plectroninia tetractinosa (Vacelet, 1981) Plectroninia vasseuri (Vacelet, 1967)


Trichogypsia is 'n genus van sponsdiere uit die klas van die Calcarea (kalksponse). Trichogypsia incrustans (Haeckel, 1870) Trichogypsia lichenoides (Haeckel, 1872) Trichogypsia villosa (Carter, 1871)


Wade-Giles is ’n stelsel vir die transkripsie van Chinees, gebaseer op Mandaryns. Dit is geskoei op ’n stelsel deur Thomas Wade, wat dit in die middel 19de eeu opgestel het. Die Wade-Giles-stelsel het saam met die Chinees-Engelse woordeboek van Herbert Giles van 1912 ontstaan. Wade-Giles was tydens die grootste deel van die 20ste eeu die belangrikste stelsel vir die transkripsie van Chinese woorde en name in die Westerse wêreld. Dit is nou grotendeels deur die amptelike pinyin-transkripsie vervang, maar word soms nog gebruik vir name uit Taiwan, soos Chiang Kai-shek (pinyin: Jiǎng Zhōngzhèng). Lys van omsettings van Wade-Giles na pinyin Hierdie artikel is vertaal uit die Nederlandse Wikipedia


Clathrina compacta is 'n sponsspesie in die taksonomiese indeling van die kalksponse (Calcarea). Die spons leef in die see en sy steenselle bestaan uit kalsiumkarbonaat. Die spons behoort tot die genus Clathrina en tot die familie Clathrinidae. Die wetenskaplike naam van die spesie is die eerste keer geldig gepubliseer in 1877 deur Schuffner. Van Soest, R. (2011). Clathrina compacta (Schuffner, 1877). In: Van Soest, R.W.M, Boury-Esnault, N., Hooper, J.N.A., Rützler, K, De Voogd, N.J., Alvarez de Glasby, B., Hajdu, E., Pisera, A.B., Manconi, R., Schoenberg, C., Janussen, D., Tabachnick, K.R., Klautau, M., Picton, B., Kelly, M., Vacelet, J. (2011) World Porifera database. Gebaseer op inligting uit die World Register of Marine Species, te vinde op http://www.marinespecies.org/aphia.php?p=taxdetails&id=164655. Hierdie artikel is ’n saadjie. Voel vry om Wikipedia te help deur dit uit te brei.


Clathrina laminoclathrata is 'n sponsspesie in die taksonomiese indeling van die kalksponse (Calcarea). Die spons leef in die see en sy steenselle bestaan uit kalsiumkarbonaat. Die spons behoort tot die genus Clathrina en tot die familie Clathrinidae. Die wetenskaplike naam van die spesie is die eerste keer geldig gepubliseer in 1886 deur Carter. Van Soest, R. (2011). Clathrina laminoclathrata Carter, 1886. In: Van Soest, R.W.M, Boury-Esnault, N., Hooper, J.N.A., Rützler, K, De Voogd, N.J., Alvarez de Glasby, B., Hajdu, E., Pisera, A.B., Manconi, R., Schoenberg, C., Janussen, D., Tabachnick, K.R., Klautau, M., Picton, B., Kelly, M., Vacelet, J. (2011) World Porifera database. Gebaseer op inligting uit die World Register of Marine Species, te vinde op http://www.marinespecies.org/aphia.php?p=taxdetails&id=164670. Hierdie artikel is ’n saadjie. Voel vry om Wikipedia te help deur dit uit te brei.


Dr. Hendrik Adriaan Lamprecht (George 17 Augustus 1872 - George 11 April 1932) was 'n leraar in die Nederduitse Gereformeerde Kerk en die laaste drie jaar van sy lewe die Nasionale Party se Unie-Volksraadslid vir Colesberg. Hoewel hy kleintyd min onderwys ontvang het, het hy hom as jong man aan die openbare skool op George ingeskryf en later is hy na Stellenbosch waar hy aan die Victoria-kollege in 'n betreklike kort tyd sy voor-B.A.-admissie afgelê het. In 1901 is hy tot die Kweekskool toegelaat en in 1904 gelegitimeer. Die volgende jaar is Lamprecht as hulpprediker georden van die toe agt jaar oue NG gemeente Johannesburg-Oos, waar ds. P.G.J. Meiring van 1897 die aanvoorwerk gedoen het, maar in 1904 vertrek het na die NG gemeente Graaff-Reinet. Kort daarna is Lamprecht as predikant van dié Johannesburgse gemeente georden en bevestig. Hier het hy tot 1912 gearbei, toe hy na die Vrye Universiteit van Amsterdam gaan vir verdere teologiese studie en sy doktorsgraad in 1915 behaal met die proefskrif "Het Nationalisme in de Jodenzending". Hy keer na Suid-Afrika terug en word op 9 Oktober 1915 as predikant van die NG gemeente Colesberg beroep en bevestig.


Gera is 'n Duitse stad en die derde grootste nedersetting in die deelstaat Thüringen na die hoofstad Erfurt en Jena. Gera is aan die Weiße Elster-rivier geleë en vorm in administratiewe opsig 'n selfregerende munisipaliteit. Gera het historiese belang as hoofstad van die Prinsdom van Reuss jongere lyn (1848 tot 1918) en van die Volksstaat Reuss (1918 tot 1920). Met die begin van die industrialisering in die 19de eeu het Gera 'n ekonomiese en 'n vinnige bevolkingsgroei ervaar. In die bloeityd van die tekstielbedryf was Gera en van die rykste stede in Duitsland. Met die bou van die hoofstasie het Gera 'n belangrike knooppunt vir spoorwegvervoer geword. In die Tweede Wêreldoorlog is Gera deur lugaanvalle gedeeltelik vernietig. Ná die stigting van die Duitse Demokratiese Republiek het Gera in 1952 die hoofstad van die gelyknamige distrik geword. Met die Duitse hereniging in 1990 het Gera een van drie sentrale stede in Thüringen geword.


Karakum (dikwels ook Kara-Kum; Russies: Каракумы; Turkmeens: Garagum; Oesbekies: Qoraqum; letterlik Swart Sand) is 'n woestyn in Sentraal-Asië wat saam met die aangrensende Kyzylkum-woestyn die grootste deel van die sentrale Turan-vlakte in Turkmenistan dek. Die Karakum-woestyn, wat wes van die Amudarja-rivier geleë is, omvat sowat negentig persent van die Turkmeense staatsgebied. Net 'n klein deel van sy oppervlakte van meer as 400 000 km² is in die noordelike buurland Oesbekistan geleë. Die uiters dorre woestynomgewing, waar reënval dikwels net een keer in 'n dekade voorkom, is met een inwoner per 6,5 km² yl bevolk. In 1950 is met die bou van die Karakum-kanaal begin wat oor 'n afstand van 1 445 km² deur die suidelike deel loop en as een van die grootste besproeiingsprojekte beskou word wat ooit aangepak is. Die kanaal word deur die Amudarja gevoed en voorsien die oasebewoners van Turkmenistan van water. Die Karakum-woestyn, wat groot dele van die Turkmeense staatsgebied dek, is oos van die Kaspiese See geleë en word in die noorde deur die Aralsee en die Amudarja-rivier, en in die noord-ooste deur die Kyzylkum-woestyn begrens.


Oppervlakmontering is 'n metode wat gebruik word om elektroniese komponente op 'n gedrukte stroombaan te monteer, sonder die gebruik van verbindingsdrade wat in die tradisionele metode van deurgatmontering gebruik word. Die elektroniese komponente wat in oppervlakmontering gebruik word, word oppervlak-gemonteerde komponente of oppervlak-gemonteerde toestelle (OGT's) genoem. Die Engelse benaming vir oppervlakmontering is Surface Mount Technology (SMT). Oppervlakmontering het ontstaan in die Verenigde State van Amerika in die laat 1960's. Hierdie tegnologie was aanvanklik slegs gebruik vir ontwikkelingswerk in die militêre industrie in die VSA. Later in die 1960's het 'n Europese maatskappy, Philips, 'n klein oppervlakmontering geïntegreerde stroombaan ontwikkel vir die gebruik in horlosies. Vroeg in die 1970's het Japan begin om oppervlakmontering te gebruik in die vervaardiging van sakrekenaars. Oppervlakmontering het later in die 1970's baie populêr geword in die vervaardiging van elektroniese verbruikersware in Japan. In die 1980's het die gebruik van oppervlakmontering wêreldwyd toegeneem in die vervaardiging van hoë volume produkte soos telekommunikasie produkte en digitale rekenaars. Vandag word oppervlakmontering wêreldwyd op groot skaal gebruik vir die vervaardiging van 'n groot verskeidenheid van elektroniese produkte soos byvoorbeeld digitale kameras, selfone, en televisies.


Veldore (of "Field Ears" op Engels) is 'n rugby-skeidsregterskommunikasiestelsel wat in 1987 deur Troskie Neethling van Pretoria gepatenteer is tydens dr. Danie Craven se termyn as president van die destydse Suid-Afrikaanse Rugbyraad (SA Patent No 87/1987/78). Dit stel rugbytoeskouers en TV-kykers in staat om na die gesprekvoering tussen die rugbyskeidsregter, die TV-skeidsregter en die assistent-skeidsregters te luister. 'n Piepklein tweerigting-radiomikrofoon word onder die skeidsregter se trui versteek. Die mikrofoon word aan die skeidsregter se kraag vasgeknip en 'n klein luidsprekertjie word in sy oor geplaas. Die assistent-skeidsregters dra soortgelyke toerusting. Die TV-skeidsregter sit iewers in die pawiljoen voor 'n TV-skerm vanwaar hy met die skeidsregter kan praat. Toeskouers kan klein radio-ontvangertjies aankoop om na al hierdie kommunikasie te luister. Die heel eerste wedstryd waarin veldore gebruik is was op 26 April 1986 toe mens die skeidsregter op SAUK-TV kon hoor tydens die wedstryd tussen die All Blacks en Noord-Transvaal. Mnr. Fransie Muller van die Oostelike Provinsie was die skeidsregter. Die veldore-konsep het wêreldwyd posgevat en die gebruik van die stelsel is deur die Internasionale Rugbyraad (IRR) goedgekeur.


Palmerston is die tweede grootste nedersetting in die Noordelike Gebied, in Australië. Die nedersetting is in 1981 gestig en het in 2011 ongeveer 35 duisend inwoners. Hierdie artikel is ’n saadjie. Voel vry om Wikipedia te help deur dit uit te brei.


Postkoloniale desillusie, ook postkoloniale ontnugtering is 'n verwysing na een van die jongste literêre strominge in Afrikaans wat onder postkoloniale tekste gekategoriseer word. Hierdie stroming behels die uitbeelding van 'n ru teleurstelling in die destydse postapartheid-droom van die 1990's (met Nelson Mandela aan bewind) wat nie bewaarheid is nie. Hierdie droom behels die versoening van alle rasse en 'n beter toekoms waar almal in harmonie sal saamverkeer. Deur toenemende plaasmoorde, bendegeweld en ander geweldsmisdaad, rassehaat, haatspraak, dwelmmisbruik, voorstedelike verval, werkloosheid, korrupsie, nepotisme, swak dienslewering, losbandigheid, armoede, vigs, xenofobie, regstellende aksie, ineenstorting van strukture en organisasies wat sekerheid en stabiliteit gehandhaaf het, ekologiese agteruitgang, breinkwyn (braindrain), die stigmatisering en kollektiewe skuldgevoel van die Afrikaner, die kwyn van Afrikaans en inheemse tale deur Engels wat die botoon voer – ontaard hierdie heilstaat-droom in 'n nagmerrie. Omrede postkoloniale tekste ten doel het om stem te gee aan die onderdruktes en gemarginaliseerdes, word die Afrikaner as een van dié aan die woord gestel.


Koljander (Coriandrum sativum) is 'n eenjarige krui en spesery wat oorspronklik in die Suidelike Europa en Noord-Afrika tot in Suidwes-Asië voorgekom het. Beide die blare (wat soms cilantro of dhania genoem word) en sade word gebruik om smaak aan kerriegeregte, souse en slaai te gee. Alle dele van die plant is eetbaar, maar die vars blare en die gedroogde sade is die dele wat tradisioneel gebruik word in die kombuis. Die meeste mense ervaar die smaak van koljanderblare as 'n suurlemoen/lemmetjie smaak, maar 'n kleiner groep van ongeveer 4-14% van die mense wat getoets word, dink die blare smaak soos bad seep. Alhoewel inheems aan Iran, groei koljander wild oor 'n wye gebied van Wes-Asië en Suid-Europa, wat die kommentaar laat ontstaan: "Dit is moeilik om presies te definieer waar hierdie plant wild is en waar dit pas onlangs gevestig is." Koljander is 'n hoofbestanddeel in Indiese en Thaise kookkuns. Dit word ook algemeen in boerekosgeregte (soos boerewors en droëwors) gebruik. Carly Ledbetter (Des 6, 2017). Science Explains Why Cilantro Tastes Like Soap for Certain People.


Die Cooper-vuurtoring is 'n vuurtoring op die Bluff in Durban, KwaZulu-Natal. Die eerste toring is in 1867 gebou en later deur 'n tweede toring vervang wat op sy beurt in 1942 deur die huidige toring vervang is. Die rede vir die laaste vervanging is dat die ou vuurtoring in die pad van die kusverdedigingartillerie was. Die vuurtoring is onbeman en aktief. Die Suid-Afrikaanse Gids- feite en wenke. Isabel Uys. 2009 ISBN 978-1-86919-324-9 Koördinate: 29°56′05″S 31°00′15″O / 29.93472°S 31.00417°O / -29.93472; 31.00417 Hierdie artikel is ’n saadjie. Voel vry om Wikipedia te help deur dit uit te brei.


Die Donkin Hill-vuurtoring is 'n vuurtoring in die Donkin-reservaat in Gqeberha (voorheen Port Elizabeth). Die vuurtoring was in 1861 gebou, was onbeman en is sedert 1973 onaktief. Dit is in 1930 herbou en huisves tans 'n militêre museum. Die vuurtoringwagter se huis is nou 'n toeristeburo. Die Suid-Afrikaanse Gids- feite en wenke. Isabel Uys. 2009 ISBN 978-1-86919-324-9 Hierdie artikel is ’n saadjie. Voel vry om Wikipedia te help deur dit uit te brei.


Die Nooienshaarvaring, ook: Vrouehaar (Adiantum capillus-veneris) is 'n meerjarige varing wat hou van skadu- of halfskadutoestande en baie water benodig. Die plant is delikaat en het plat, hartvormige blare aan dun, swart stele. Gedy in rotsskeure waar water konstant drup. Moet nooit uitdroog nie. Dit is rypgevoelig. Die plant kom in al die provinsies van Suid-Afrika voor, maar is nie endemies nie. 'n Bos van Nooienshaarvarings. Nooienshaarvaring wat tussen rotse groei. 'n Blaar. Die Suid-Afrikaanse Gids- feite en wenke. Isabel Uys. 2009 ISBN 978-1-86919-324-9 "SANBI" (in Engels). Geargiveer vanaf die oorspronklike op 27 April 2019. Wikimedia Commons het meer media in die kategorie Nooienshaarvaring. Hierdie artikel is ’n saadjie. Voel vry om Wikipedia te help deur dit uit te brei.


Otterlo is ’n nedersetting in die munisipaliteit Ede in die provinsie Gelderland in Nederland. Hierdie artikel is ’n saadjie. Voel vry om Wikipedia te help deur dit uit te brei.


Ochten is ’n dorp in die munisipaliteit Neder-Betuwe in die provinsie Gelderland in Nederland. Hierdie artikel is ’n saadjie. Voel vry om Wikipedia te help deur dit uit te brei.


Die Steinthal Landgoed is 5km oos van Tulbagh geleë. Dit huisves onder andere die Steinthal Kinderhuis en die Steinthal Sekondêre Skool. In 1843 koop eerw. Gustav Adolf Zahn (Wasserthalleben, Schwarzberg, Duitsland, 15 April 1808 – Ceres, 8 Maart 1890) van die Rynse Sendinggenootskap hierdie grond aan om vrygestelde slawe daar die geleentheid te bied om huise te bou en tuine aan te lê. Hy het 'n skooltjie gestig wat so bekend geword het om sy hoë standaard dat 'n aansienlike aantal blanke kinders ook as leerlinge ingeskryf is. Die ou skooltjie is tot monument verklaar en doen tans diens as biblioteek. Zahn het 56 jaar op Steinthal gewerk. Met die aardbewing van 1969 het die gebouekompleks van Steinthal baie skade opgeloop.


The Woolsack in Woolsackweg in Rondebosch is 'n herehuis op die kampus van die Universiteit van Kaapstad. Rudyard Kipling het vir periodes daarin gewoon. Hierdie huis is in 1900 deur sir Herbert Baker ontwerp vir Cecil John Rhodes wat die huis spesiaal vir die gebruik van sy vriend Kipling laat bou het. Tussen 1900 en 1907 het Kipling en sy gesin elke jaar van so Desember tot April daar gewoon om van die Europese winters weg te kom. Na bewering het hy sy beroemde gedig If hier geskryf. Die huis was later 'n ministerswoning. Tans word dit gebruik deur die fakulteit argitektuur van Ikeys. Dellatola, Lesley: Kipling and The Woolsack. In: Lantern. Tydskrif vir Kennis, Kuns en Kultuur. Jaargang 31, nr. 3, Julie 1982


Ё (kleinletter: ё) is ’n letter van die Cyrilliese alfabet wat in Russies, Belarussies en ’n paar Turkse tale gebruik word en moenie met die Afrikaanse letter E met ’n deelteken verwar word nie. Die letter is in 1797 deur onder andere die Russiese historikus Nikolai Karamzin gewild gemaak, maar is eers in die veertigerjare van die 20ste eeu gestandaardiseer. Dit is ’n unieke letter wat uit die Cyrilliese (e) ontstaan het. Dit word as /jo/ uitgespreek en is feitlik altyd beklemtoon. As ’n woord met ’n (ё) verbuig of ’n samestelling gevorm word en die klem skuif na ’n ander plek in die woord, verander die (ё) in ’n gewone onbeklemtoonde (e), wat as /i/ uitgespreek word. Voorbeeld: Die naam Petrograd (Петроград) is afgelei van die naam Pjotr (Пётр). In Russies skuif die klem in Petrograd na die "grad"-gedeelte van die naam en die (ё) verander in ’n onbeklemtoonde (e); dit word dus "Pitragrád" uitgespreek.


Oriya of Odia (ଓଡ଼ିଆ, oḍiā, [oɽi'a], luister (hulp·inligting)) is 'n Indo-Ariese taal wat deur sowat 32 miljoen mense in Oos-Indië gepraat word. Oriya is een van die amptelike tale van Indië naas Engels en Hindi en van die Indiese deelstate Orissa en Jharkhand. Oriya word in die Oriya-alfabet geskryf, 'n Brahmi-skrif uit die Indiese skriffamilie. "Ethnologue: Languages of the World, Seventeenth edition, Oriya" (in Engels). Ethnologue. Geargiveer vanaf die oorspronklike op 6 Maart 2020. Besoek op 25 Augustus 2018. (en) "The Constitution of India" (PDF). Regering van Indië, Departement van Reg en Justisie. 1 Desember 2007 [1950]. Geargiveer vanaf die oorspronklike (PDF) op 9 September 2014. Sien gerus Wikipedia se uitgawe in Oriya Wikimedia Commons het meer media in die kategorie Oriya. (en) "Oriya language". Encyclopædia Britannica. Besoek op 25 Augustus 2018.


Hierdie artikel handel oor die Engelse dorp. Vir ander gebruike, sien Brighton (dubbelsinnig). Brighton (uitgespreek /ˈbraɪtən/) is 'n kusdorp aan die suidkus van Engeland in die graafskap Oos-Sussex wat veral vir sy strande bekend is. Die nedersetting behels die grootste deel van die stad en die unitary authority van Brighton and Hove wat uit die vroeëre nedersettings Brighton, Hove, Portslade en 'n aantal ander dorpe gevorm is. Brighton het oorspronklik deel uitgemaak van die nie-metropolitaanse graafskap Oos-Sussex. Dit maak steeds deel uit van die seremoniële graafskap Oos-Sussex in die historiese graafskap Sussex. Die historiese nedersetting Brighthelmstone dateer uit die tyd voor die Domesday Book (1086), maar het in die 18de eeu tot 'n gewilde strand- en gesondheidsoord ontwikkel waar onder meer die Prinsregent (die latere koning George IV) ontspan het. Ná die bou van 'n spoorlyn in 1841 het steeds meer Londenaars uitstappies na Brighton onderneem. Die nedersetting se bevolking het vinnig gegroei tot meer as 160 000 in 1961. Vandag maak Brighton saam met Worthing en Littlehampton deel uit van 'n verstedelikte gebied langs die kus met 'n totale bevolking van sowat 480 000.


Awaous is 'n genus van visse wat aan die familie Gobiidae behoort. Die genus 'n plat kop met 'n konvekse profiel. Een spesie kom in Suider-Afrika voor. Spesie wat hoort tot die genus en voorkom in Suider-Afrika: Awaous aeneofuscus - Varswater-dikkop Ander spesies sluit in: Awaous acritosus Awaous banana Awaous flavus Awaous grammepomus Awaous guamensis Awaous gutum Awaous lateristriga Awaous macrorhynchus Awaous ocellaris Awaous tajasica Awaous stamineus Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies A Complete Guide to the FRESHWATER FISHES of Southern Africa. Paul Skelton. 2001. ISBN 978-1-86872-643-1


Die Net ot Netjie (Latyn: Reticulum) is ’n klein, dowwe sterrebeeld in die suidelike hemelruim. Die Latynse naam verwys na die kruisdraad voor die oogstuk van ’n teleskoop wat gebruik word om sterposisies te meet. Die sterrebeeld bevat geen helder sterre nie. Net twee sterre is helderder as 5 mag: Alpha en Beta Reticuli. Die sterrebeeld is in 1621 geskep deur Isaac Habrecht II, wat dit "Rhombus" genoem het. Die Franse sterrekundige Nicolas-Louis de Lacaille het dit in die 18de eeu tydens ’n besoek aan Kaapstad hernoem na "Réticule Rhomboide" om die kruisdraad van sy teleskoop te gedenk. Dit is later na die Latynse "Reticulum" verander in sy sterkatalogus Coelum Australe Stelliferum. Die sterrebeeld is in 1922 vir die eerste keer erken. Ridpath, Ian (1989). Star Tales. James Clarke & Co. pp. 10–11. ISBN 0-7188-2695-7. AtlasCoelestis.com: "Jacob Bartsch ― Usus Astronomicus Planisphaerii Stellati Argentoratum (Strasburgo) 1624" The Deep Photographic Guide to the Constellations: Reticulum Star Tales – Reticulum Wikimedia Commons het meer media in die kategorie Net (sterrebeeld).


Chris Pine (gebore te Los Angeles, Kalifornië, op 26 Augustus 1980) is 'n Amerikaanse akteur. Hierdie artikel is ’n saadjie. Voel vry om Wikipedia te help deur dit uit te brei.


Die Sagittarius- Elliptiese Dwergsterrestelsel of Sag DEG is ’n satellietstelsel van die Melkweg in die sterrebeeld Boogskutter (Sagittarius ). Dit bestaan uit vier bolvormige sterreswerms, waarvan die hoofswerm in 1994 ontdek is. Sag DEG is sowat 10 000 ligjare in deursnee en is tans sowat 70 000 ligjare van die Son en 50 000 ligjare van die kern van die Melkweg, waarom dit wentel. Dit moenie verwar word met die Sagittarius- Onreëlmatige Dwergsterrestelsel of Sag DIG nie – dié is ’n klein stelsel sowat 3,4 miljoen ligjare van hier. Die sterrekundiges Rodrigo Ibata, Mike Irwin en Gerry Gilmore het die sterrestelsel in 1994 amptelik ontdek. In dié tyd was dit die naaste bekende buurstelsel van die Melkweg. (Sedert 2003 word die nuut ontdekte Canis Major-dwergsterrestelsel as die naaste beskou.) Die hoofswerm van die stelsel is egter aan die ander kant van die Melkweg se kern as die Aarde, en daarom lyk dit baie dof, hoewel dit ’n groot deel van die lugruim beslaan. 2MASS-infrarooidata het gewys Sag DEG het ’n lusvorm.


Hierdie artikel behoort versmelt te word met Stranding van Haerlem. Die artikel is oor die skip, vir ander gebruike, sien Haarlem. Geen skeepsramp het so 'n direkte invloed op die geskiedenis van Suid-Afrika gehad as die stranding in Tafelbaai van die VOC-skip die Haarlem nie. Dit het direk gelei tot die stigting van die verversingspos aan die Kaap die Goeie Hoop onder Jan van Riebeeck. Op 16 Januarie 1647 het die Haarlem (ook genoem Nieuwe Haerlem of slegs Haerlem) as deel van die retoervloot van Batavia (Java) na Nederland vertrek. In Maart was die Haarlem in Tafelbaai geanker. Weens 'n skielike besonder sterk suidooster strand die skip net suid van die huidige Milnerton. Die kaptein en van sy bemanning gaan met 'n ander skip in die vloot verder en laat onderkoopman Leendert Janszen en 'n groep van 60 in die Kaap agter tot die retoervloot van 1648 hulle na die vaderland sou terugneem. So word Janszen-hulle die eerste blankes wat 'n winter aan die Kaap deurbring. Tussen die duine bou die skipbreukelinge 'n vierkantige vesting van hout “vasticheyt Zandenburgh” as skuiling teen die Kaapse winter en bergplek vir al die vrag van die Haarlem wat hulle kon red.


Paltoga (Russies: Палтога) is ’n dorp in Rusland in die federale deelgebied Wologda-oblast. Dit is aan die Onegasee geleë. Die bevolking in 2002 was 295.


Kerkdorp is ’n nedersetting in die munisipaliteit Oldebroek in die provinsie Gelderland in Nederland. Hierdie artikel is ’n saadjie. Voel vry om Wikipedia te help deur dit uit te brei.


Sami Tuomas Hyypiä (Fins: [ˈsɑmi ˈhyːpiæ]; * 7 Oktober 1973 in Porvoo) is 'n afgetrede Finse sokkerspeler wat hom as afrigter bekwaam het. Op 1 April 2012 is hy as afrigter van die Duitse sokkerklub Bayer 04 Leverkusen aangestel. (en) Hugman, Barry J., red. (2009). The PFA Footballers' Who's Who 2009–10. Mainstream Publishing. p. 208. ISBN 9781845964740. "Sami Hyypia 1st team squad profile". Liverpool FC (in Engels). Geargiveer vanaf die oorspronklike op 26 November 2009. Besoek op 18 Desember 2008. Wikimedia Commons het meer media in die kategorie Sami Hyypiä. Hierdie artikel is ’n saadjie. Voel vry om Wikipedia te help deur dit uit te brei.


Phineas Taylor Barnum (* 5 Julie 1810 in Bethel, Connecticut - † 7 April 1891 in Bridgeport, Connecticut), was 'n Amerikaanse sakeman en sirkus-kunstenaar wat veral onthou word vir sy beroemde truuks en poetse in die vermaaklikheid wêreld. Daarbenewens het hy was die stigter van die sirkus "Ringling Brothers and Barnum & Bailey". Wikimedia Commons het meer media in die kategorie P. T. Barnum. Amptelike Webwerf van Barnum Museum Hierdie artikel is ’n saadjie. Voel vry om Wikipedia te help deur dit uit te brei.


Trudy Rossouw is/was 'n Suid-Afrikaanse aktrise. Die Wonderwêreld van Kammie Kamfer, 1965 Boerboel de Wet, 1961 Hou die Blink Kant Bo, 1960 as Linda Rossouw Donker Afrika, 1957 Hierdie artikel is ’n saadjie. Voel vry om Wikipedia te help deur dit uit te brei.


Die Dolfynkus is langs die noordkus van KwaZulu-Natal. Dit strek van die Tongaat-rivier by Zimbali tot Zinkwazi-strand en die Tugelarivier in die noorde, insluitende die binnelandse gebiede van Umhlali en Shakaskraal. Die streek het sy naam te danke aan die Stompneusdolfyne wat gereeld naby die strand gesien kan word. Die gebied is bekend vir sy ongerepte strande, interessante rotsformasies en swempoeletjies tussen die rotse. Dit is gewild onder toeriste wat in die warm waters van die Indiese Oseaan kan baljaar. Dorpe langs die Dolfynkus sluit in: Ballito Salt Rock Princes Grant Tinley Manor Umhlali Lys van streeksname in Suid-Afrika Hierdie artikel is ’n saadjie. Voel vry om Wikipedia te help deur dit uit te brei.


Daar is drie-en-twintig provinsies, vier munisipaliteite, vyf outonome streke en twee spesiale administratiewe streke in die Volksrepubliek China. Die eiland van Taiwan word deur die Volksrepubliek China as 'n "provinsie" opgeëis, maar is nie onder hulle beheer nie. Taiwan is tans 'n demokratiese eiland wat amptelik as die Republiek China bekend staan. Daar is 34 provinsiale indelings in die Volksrepubliek China: Beijing Chongqing Sjanghai Tianjin Anhui Fujian Gansu Guangdong Guizhou Hainan Hebei Heilongjiang Henan Hubei Hunan Jiangsu Jiangxi Jilin Liaoning Qinghai Shaanxi Shandong Shanxi Sichuan Yunnan Zhejiang Guangxi Binne-Mongolië Ningxia Tibet Xinjiang Hongkong Macau


Xining (Chinees: 西宁) is 'n stad in die Chinese provinsie Qinghai met 'n bevolking van 2 208 708 in 2010. Die stad is in die noorde van China en suid van die grens tot Mongolië geleë. Xining was vir meer as 2 000 jaar 'n belangrike ekonomiese stad aan die noordelike syroete en was tydens die Han-, Sui-, Tang- en Song-dinasties 'n vesting teen die nomadiese invalle vanuit die weste.


Hierdie artikel handel oor die taal. Vir die etniese groep, sien Kirgisiërs. Kirgisies (кыргызча, قىرعىزچا, kyrgyzcha, [qɯɾʁɯzʧɑ] of кыргыз тили, قىرعىز تىلى, kyrgyz tili, [qɯɾʁɯz tili]) is 'n Turkse taal wat deur sowat 4,6 miljoen mense in Kirgisië, Afganistan, Tadjikistan, Oesbekistan, Pakistan en die Volksrepubliek China gepraat word. Dit is die vyfde mees algemene taal van Sentraal-Asië naas Oesbekies, Kasaks, Tadjiks en Turkmeens asook die sewende mees gesproke Turkse taal naas Turks, Azerbeidjans, Oesbekies, Kasaks, Oeigoers en Turkmeens. Kirgisies is die amptelike taal van die Republiek Kirgisië en verwant aan Kasaks en Karakalpaks. Kirgisies word amptelik met 'n aangepaste Cyrilliese alfabet geskryf, maar op die internet word ook 'n variant van die Latynse alfabet gebruik. In Afganistan en die Volksrepubliek China word 'n aangepaste Arabiese alfabet gebruik. Na die verbrokkeling van die Sowjetunie (aan die begin van die 1990's) het die regerings van die Sentraal-Asiatiese lande met Turkse tale op die amptelike gebruik van die nuwe Turks-Latynse alfabet besluit. Vir Kirgisies en Kasaks het 'n kommissie 'n gemeenskaplike alfabet uitgewerk.


Die witkruisvleivalk (Circus maurus) is 'n medium-grootte (ongeveer 46 cm lank) roofvoël wat in Suid-Afrika, Botswana en Namibië voorkom. Wanneer hierdie voël sit, vertoon dit swart. In vlug is die wit kruisvere sigbaar. Sy liggaamsbou is vergelykbaar met dié van ander vleivalke. Dit het 'n skraal liggaam, smal vlerke en 'n lang stert. Manlike en vroulike voëls lyk eenders, maar mannetjies het gryser primêre vere en steenkoolswarter vere. Onvolwasse voëls het dofgeel maagvere en kolle op die bors. Soos ander vleivalke bou dit neste op die grond in hoë plantegroei, veral naby stroompies. Die wyfie lê een tot vyf eiers (meestal drie) en neem 35 dae om dit uit te broei. Die witkruisvleivalk eet hoofsaaklik klein knaagdiere, voëls en soms reptiele. Hulle jag prooi deur laag oor die grond te vlieg. Die meeste broeipare word in die Wes-Kaap provinsie in Suid-Afrika aangetref. Teling in Namibië word vermoed, maar is nie bevestig nie. Die kuikens word vir die eerste paar weke van hulle lewens deur die wyfie versorg. Op vier weke begin die kuikens om in die plantegroei rondom die nes weg te kruip.


Guwahati (Assamees: গুৱাহাটী, Guwāhāti; [gʊwəˈhɑ:ti]), vroeër Pragjyotishpura (Sanskrit: प्राग्ज्योतिषपुर) en Durjoya (Sanskrit: दुर्जय), is die grootste stad in die Indiese deelstaat Assam en die mees bevolkte metropolitaanse gebied in Noordoos-Indië, met 'n bevolking van 963 429 in 2011. Die stad is aan die Brahmaputra en suid van die Himalaja, suid van die grens tot Bhoetan en die Volksrepubliek China, noord van die grens tot Bangladesj en noordwes van die grens tot Mianmar geleë.    Hierdie Indië-verwante artikel is 'n saadjie. U kan wikipedia help deur dit uit te brei.


Die Duinewasbessie (Morella cordifolia) is 'n immergroen struik wat voorkom aan die wes- en suidkus van Suid-Afrika. Die struik kan tot 3 m hoog word. Weens sy hoogte het die struik 'n nasionale boom nommer: 37.1. Alfabetiese lys van Suid-Afrikaanse bome https://www.treetags.co.za/national-list-of-indigenous-trees/ Gids tot die Kusgebiede van Suid-Afrika. Jacana Media. 2007 ISBN 978-1-77009-215-0 http://redlist.sanbi.org/species.php?species=5410-2


Touba is 'n stad in Senegal met 'n bevolking van 529 176. Die stad is in 1887 deur Aamadu Bàmba gestig en is 194 km oos van die hoofstad Dakar geleë. Hierdie artikel is ’n saadjie. Voel vry om Wikipedia te help deur dit uit te brei.


Barry Goodes (* 3 April 1982, Welkom) is ’n Suid-Afrikaanse rugbyspeler. Hy het die Vrystaat Cheetahs, Goue Leeus en Griffons in die Curriebeker- en Vodacombekerreekse verteenwoordig en ook vir die Cats, Cheetahs en Lions in die Superrugbykompetisie uitgedraf. Goodes is in 2006 in sy huis in Bloemfontein deur drie skurke oorval maar het nie ernstig seergekry nie. In 2007 is hy na Italië waar hy vir twee seisoene vir Veneziamestre gespeel het. Goodes is saam met Quintin Kruger en voormalige spanmaats Hendro Scholtz en Michael Horak betrokke by die afrigting van die Shimlas. (en) "Rugbyspeler in sy huis beroof". News24. 29 Oktober 2006. Geargiveer vanaf die oorspronklike (html) op 28 November 2017. Besoek op 20 Maart 2013. Barry Goodes by SARugby.co.za


Émile Nelligan Kanadese digter Gebore 24 Desember 1879 in Montreal, Quebec  Kanada Oorlede 18 November 1941 in Montreal, Quebec  Kanada Literêre stroming Simbolisme Bekende werke La romance du vin (1899) La Vaisseau d'or (1899) Soir d'hiver (1903) Émile Nelligan (* 24 Desember 1879; † 18 November 1941 in Montreal) was 'n Franssprekende Kanadese digter en aanhanger van die simbolisme. Sy werk toon invloede van Octave Crémazie, Louis-Honoré Fréchette, Charles Baudelaire, Paul Verlaine, Arthur Rimbaud, Georges Rodenbach, Maurice Rollinat en Edgar Allan Poe. Die fokus op kindheid, geestesversteuring, musiek, liefde en dood is herhalende motiewe in sy werk. Nelligan is as die eerste seun uit die huwelik van David Nelligan, 'n Engelssprekende boorling van Dublin, Ierland wat in die ouderdom van twaalf jaar na Quebec geëmigreer het, en Émilie Amanda Hudon, 'n Franssprekende Québécoise uit Rimouski, gebore. Hy het twee jonger susters gehad, Béatrice en Gertrude. Émile het gelukkige kinderjare beleef wat hy afwisselend in Montreal en in die somerhuis van sy ouers in Cacouna, Quebec deurgebring het.


Die Swartkopalbatros (Phoebetria palpebrata) is 'n voël wat seldsaam aan die Suid-Afrikaanse kus is en is 'n swerwer. Die voël lyk baie soos die Bruinalbatros maar het 'n ligter nekkraag wat tot grys oorgaan op die rug. Die voël is 80 – 90 cm lank en weeg 2.6 - 3.6 kg en het 'n vlerkspan van 2 - 2,2 m. Die voël kom voor in die Antarktiese gebiede en staan in Engels bekend as Light-mantled Albatross. Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-928-1 BirdLife International (2012). "Phoebetria palpebrata". IUCN Rooilys van Bedreigde Spesies. Weergawe 2012.1. Internasionale Unie vir die Bewaring van die Natuur. Besoek op 16 Julie 2012.AS1-onderhoud: ref=harv (link) Brands, S. (2008) American Ornithologists' Union (1998) Hierdie artikel is ’n saadjie. Voel vry om Wikipedia te help deur dit uit te brei.


Die Grysstrandkiewiet (Pluvialis squatarola) is 'n voël en algemene somerbesoeker aan Suid-Afrika se oop kus en kuswatermassas. Die voël word 27 – 31 cm groot en weeg 180 - 300 gram met 'n vlerkspan van 76 cm. In Engels staan die voël bekend as Grey plover. Die streekbevolking is ongeveer 25 000 voëls. 'n Grysstrandkiewiet in sy wintervere. Grysstrandkiewiet in vlug. Eier Wikispecies het meer inligting oor: Pluvialis squatarola Alfabetiese lys van Suid-Afrikaanse voëls Lys van Suid-Afrikaanse voëls (gegroepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde uitgawe 2011. ISBN 978-1-77007-928-1 BirdLife International (2012). "Pluvialis squatarola". IUCN Rooilys van Bedreigde Spesies. Weergawe 2012.1. Internasionale Unie vir die Bewaring van die Natuur. Besoek op 16 Julie 2012.AS1-onderhoud: ref=harv (link)


Die W- en Z-bosone (saam bekend as die swak bosone) is die kragdraende elementêre deeltjies wat as bemiddelaar optree vir die swak wisselwerking. Hul simbole is W+, W- en Z. Die twee W-bosone het onderskeidelik ’n positiewe en negatiewe elektriese lading van 1 en is mekaar se antideeltjie. Die Z-boson is elektries neutraal en is sy eie antideeltjie. Al drie het ’n baie kort leeftyd. Hul ontdekking was ’n groot bydrae tot wat die Standaardmodel van deeltjiefisika genoem word. Hierdie artikel is vertaal uit die Engelse Wikipedia Hierdie artikel is ’n saadjie. Voel vry om Wikipedia te help deur dit uit te brei. J. Beringer; et al. (2012). "2012 Review of Particle Physics - Gauge and Higgs Bosons" (PDF). Physical Review D. 86: 1. Bibcode:2012PhRvD..86a0001B. doi:10.1103/PhysRevD.86.010001. Grünewald, M. W.; Gurtu, A. (2013). "The Mass and Width of the W Boson" (PDF).


Die Antenne-sterrestelsels (ook bekend as NGC 4038/NGC 4039 of Caldwell 60/61) is twee botsende sterrestelsels in die sterrebeeld Kraai. Hulle ondergaan tans ’n fase van steruitbarsting, waar die botsing van wolke gas en stof, met verstrengelde magneetvelde, vinnige stervorming veroorsaak. Die stelsels is in 1785 deur William Herschel ontdek. NGC 4038 is geleë by regte klimming 12h 01m 53.0s en deklinasie −18° 52′ 10″; en NGC 4039 by 12h 01m 53.6s en −18° 53′ 11″. Die twee interaktiewe sterrestelsels is in die NGC 4038-sterrestelselgroep geleë saam met vyf ander stelsels en is besig om te bots. Hulle kry hul naam van die feit dat hul twee lang sterte van sterre, gas en stof wat weens die botsings uitgewerp word, soos die antennes van ’n insek lyk. Die stelsels se kerns is besig om te verenig en een groot sterrestelsel te vorm. Die meeste sterrestelsels ondervind waarskynlik minstens een botsing in hul bestaan. Dit sal ook oor ’n paar miljard jaar die lot van die Melkweg en die Andromeda-sterrestelsel wees.


Khuis is 'n nedersetting in Kgalagadidistrik van Botswana. Dit is digby die Suid-Afrikaanse grens geleë. Khuis het 'n laerskool en die bevolking het 755 getel tydens die 2001 sensus. "Distribution of population by villages and their associated localities: 2001 population and housing census". Geargiveer vanaf die oorspronklike op 2007-11-24. Besoek op 2007-12-13. Hierdie artikel is ’n saadjie. Voel vry om Wikipedia te help deur dit uit te brei.


Ammomanes is 'n genus van voëls in die familie van lewerike (Alaudidae) wat aan die orde van sangvoëls (Passeriformes) behoort. Die genus omvat die volgende spesies: Ammomanes cinctura Ammomanes phoenicura Ammomanes deserti Ammomanes grayi - Namiblewerik Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Gill, F., Wright, M. & Donsker, D. (2010). IOC World Bird Names (weergawe 2.6). (en) Hierdie artikel is ’n saadjie. Voel vry om Wikipedia te help deur dit uit te brei.


Die nie-amptelike vlag van die Palmyra-atol is op 7 Desember 2001 in hergebruik geneem. Die vlag vertoon ’n horisontale driekleur in rooi, blou en geel met ’n geel opkomende son in die boonste baan. Die amptelike vlag van die eilande is die vlag van die Verenigde State. Amptelike vlag van die Palmyra-atol (en) Palmyra-atol by Flags of the World.


Die Geokichla is 'n genus van voëls wat aan die familie van lysters (Turdidae) behoort. Die genus omvat ongeveer 35 spesies van medium-groot insekvretende en omivoriese voëls. Hulle is voorheen in die genus Zoothera geplaas, maar studies het gedui dat hulle 'n aparte genus vorm. Geokichla schistacea Geokichla wardii Geokichla cinerea Geokichla peronii Geokichla citrina Geokichla spiloptera Geokichla sibirica Geokichla piaggiae Geokichla piaggiae tanganjicae Geokichla crossleyi Geokichla gurneyi - Oranjelyster Geokichla cameronensis Geokichla princei Geokichla guttata - Natallyster (voorheen G. fischeri) Geokichla oberlaenderi Geokichla dumasi Geokichla joiceyi Geokichla interpres Geokichla leucolaema Geokichla erythronota Geokichla mendeni Geokichla dohertyi Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Hierdie artikel is ’n saadjie. Voel vry om Wikipedia te help deur dit uit te brei.


Die Gariepglasogie (Zosterops pallidus) is 'n endemiese, algemene standvoël en plaaslike nomade in oewerbos en ruigtes in die Karoo en halfdorre savanne en versprei langs beboste waterlope tot beboste gebiede van die Namibiese kus. Die voël dwaal in die Wes-Kaap gereeld buite sy normale gebiede. Die voël is 11 cm groot en weeg 9 gram. In Engels staan die voël bekend as die Orange River White-eye. Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-926-7 (en) F. Gill, M. Wright D. & Donsker (2013) - IOC World Bird Names (weergawe 3.3) Hierdie artikel is ’n saadjie. Voel vry om Wikipedia te help deur dit uit te brei.


Prof. dr. Casparus Jan Hendrik de Wet (Ladybrand, 23 Maart 1887 – Pretoria, 18 Oktober 1959) was van 1916 tot 1925 ’n leraar in die Gereformeerde Kerk en van daardie jaar tot 1946 ’n professor in die teologie aan die Potchefstroomse Universiteit vir Christelike Hoër Onderwys toe hy as sowel hoogleraar dan lidmaat van die Kerk bedank het weens ’n leergeding. De Wet was die sewende geslag van die stamvader, Jacobus de Wet, wat in 1693 uit Amsterdam na die Kaap gekom het en die vierde van die sewe kinders van Johanna Marthinus de Wet, oudste broer van die Boere-generaal C.R. de Wet, en Lasya (of Lazya) Christina Kruger, 'n niggie van pres. Paul Kruger van die ZAR. Hy het grootgeword in die rustige, landelik atmosfeer van Oos-Vrystaat op die plaas wat sy vader, 'n gesiene inwoner en veldkornet van sy wyk, ná die Tweede Basoeto-oorlog (1865) in die Verowerde Gebied as beloning vir kommandodiens ontvang het.


Wol is die produk wat verkry word wanneer gewoonlik skape, of Angorabokke se huidbedekking (hare) afgeskeer is. Dit word skoongemaak en verder verwerk tot 'n materiaal wat vir klere, komberse en ander uitrusting vir die mens se gemak gebruik word. Dit is saam met katoen waarskynlik een van die natuurlikste stowwe wat aan 'n persoon gedra kan word. Van die positiewe eienskappe wat wolprodukte besit, is dat dit nie veel rek of krimp nie, dit is warm in die winter en koel in die somer. Dit kan maklik gekleur word en kan versigtig gewas word. Wol maak 'n groot deel uit van die inkomste vir skaapboere, aangesien alle skape wol dra, of die dier nou geslag word later of nie. Wol bevat ook ander voordelige natuurlike stowwe, bv. wolvet en lanolien (hidriese wolvet), wat in die kosmetiese bedryf aangewend word as bevogtigings- en smeermiddel vir die vel, veral in die winter. Die Babiloniërs het reeds in 4 000 v.C. wolmateriaal geweef. Vandag is Australië, die Sowjetunie, Nieu-Seeland, Suid-Afrika, Argentinië, Uruguay, Turkye, die VSA en Brittanje die vernaamste wolproduserende lande.


Dieetvesel (of soms ruvoer of growwigheid) is die onverteerbare gedeelte van voedsel afkomstig van plante en afval van die diere wat dieetvesel eet. Daar is twee hoofkomponente: Oplosbare vesel wat in water oplos. Dit word maklik gefermenteer in die kolon tot gasse en fisiologies aktiewe byprodukte, en kan prebiotika en/of viskeus wees. Oplosbare vesel is geneig om die beweging van voedsel te vertraag deur die spysverteringstelsel. Onoplosbare vesel wat nie ontbind in water nie. Dit kan metabolies inert wees en verskaf uitdyende of prebiotiese stowwe, wat metabolies gis in die dikderm. Uitdyende vesel absorbeer water wanneer hulle deur die spysverteringstelsel beweeg en verbeter ontlasting. Fermenteerbare onoplosbare vesel bevorder gereelde sagte stoelgange, hoewel nie in die mate wat die uitdyende vesel doen nie, maar hulle kan maklik in die dikderm gefermenteer word tot gasse en fisiologies aktiewe byprodukte. Onoplosbare vesel is geneig om die beweging van voedsel te versnel deur die stelsel. Dieetvesel kan optree deur die verandering van die aard van die inhoud van die spysverteringskanaal en deur die verandering van hoe ander voedingstowwe en chemikalieë geabsorbeer word. Sommige tipes van oplosbare vesel absorbeer water tot 'n gelatienagtige, taai stof wat gefermenteer word deur bakterieë in die spysverteringskanaal.


Die Westville-gevangenis is 'n tronk in Westville, 'n woonbuurt van Durban, Suid-Afrika. Dit is een van die grootste tronke in die land en is die enigste tronk in die Durban-area. Dit word deur die Suid-Afrikaanse Departement van Korrektiewe Dienste bestuur. Die gemiddelde daaglikse bevolking vir 2010 was 3 281. Op 21 Februarie 2010 ontsnap die sogenaamde "suikerriet-reeksmoordenaar", Thozamile Taki, saam met agt ander verhoorafwagtende gevangenes uit die tronk. Hulle saag deur 'n staaldeur en roosterhekke en ontvlug uit die tronk se "Medium A"-afdeling. Teen 7 Maart 2010 is drie van die ontsnaptes, saam met Thozamile Taki, weer gevang en is een gevangene deur die polisie geskiet. Lys van gevangenisse in Suid-Afrika "Westville Correctional Facility". ingov (in Engels). Geargiveer vanaf die oorspronklike op 22 April 2020. Besoek op 27 Augustus 2011. Madlala, Mpume (22 Februarie 2010). "Prison break – warders unaware" (in Engels). Geargiveer vanaf die oorspronklike op 24 Oktober 2012. Besoek op 27 Augustus 2011. Savides, Matthew (7 Maart 2010). "Police shoot dead Westville Prison escaper" (in Engels).


Die Suid-Afrikaanse Departement van Korrektiewe Dienste is een van die departemente van die Suid-Afrikaanse regering. Die departement is vir die land se gevangenisstelsel verantwoordelik. Hulle het ongeveer 34 000 personeellede in diens wat 240 tronke met 189 748 prisoniers administreer. Hierdie tronke sluit minimum-, medium-, en maksimum-sekuriteitstronke in. Die politieke hoof van die departement is die Minister van Korrektiewe Dienste. Minister Michael Masutha het die pos tot 2018 beklee. Die hoofkantoor is in die wes-blok van die Poyntons-gebou in Pretoria. Die 240 tronke wat deur die departement bestuur word, word as volg ingedeel: 8 tronke vir vroue 13 tronke vir jeugdiges 40 vir mans 72 vir beide mans en vroue 5 wat tans tydelik gesluit is of opgeknap word Drakenstein-gevangenis in die Paarl Kgosi Mampuru II-beheergebied in Pretoria Pollsmoor-gevangenis in Kaapstad Westville-gevangenis in Durban Zonderwater-gevangenis in Cullinan Johannesburg-gevangenis, bynaam "Sun City" Baviaanspoort noordoos buite Pretoria Grootvlei-gevangenis suid buite Bloemfontein Goedemoed-gevangenis in die Suid-Vrystaat, Aliwal-Noord-omgewing Leeuwkop-gevangenis wes van Kyalami in Midrand Rooigrond-gevangenis by Mahikeng Kokstad maksimumgevangenis, suide van KwaZulu-Natal Wesbank-gevangenis in Oos-Londen "Kontak ons Geargiveer 14 Februarie 2014 op Wayback Machine."


Haselneut is die neut van die hasel. Die neut is bolvormig tot ovaal, ongeveer 15-25 mm lank en 10-15 mm in deursnee, met 'n buitenste fibreuse skil rondom 'n gladde dop. Die neute val uit hul doppe wanneer dit ryp is, ongeveer sewe tot agt maande na bestuiwing. Die kern van die saad is eetbaar en kan rou gebruik of gebraai word, of die basis van 'n pasta vorm. Hasel word ook gebruik vir veevoer, net soos kastanjes en akkers. Die saad het 'n dun, donker bruin vel, wat soms verwyder word voordat dit gekook word. Haselneute word in kommersiële hoeveelhede verbou in Turkye, Azerbaijan, Italië, Griekeland, Georgia, in die suide van die Spaanse streek Katalonië, in Kent County in die Verenigde Koninkryk en in die Amerikaanse state van Oregon en Washington. Turkye is die grootste produsent van haselneute in die wêreld met ongeveer 75% van die produksie. Haselneute word gebruik om die gebak "praline" te maak, en ook gebruik in kombinasie met sjokolade, sjokoladetruffels en produkte soos Nutella en Frangelico-likeur.


Jared Joseph Leto (geb. 26 Desember 1971 in Bossier City, Louisiana) is ’n Amerikaanse akteur, musikant, vervaardiger, aktivis, fotograaf en sakeman. Hy het sy loopbaan vroeg in die 1990's afgeskop in die TV-reeks My So-Called Life (1994). In 1995 het hy sy rolprentdebuut gemaak in How to Make an American Quilt en in 1997 lof ontvang vir sy spel in Prefontaine. Leto het hierna byrolle gehad in The Thin Red Line (1998), Fight Club (1998) en American Psycho (2000), sowel as die hoofrol in Urban Legend (1998). In 2000 het hy lof ontvang vir sy uitbeelding van die heroïenverslaafde Harry Goldfarb in Requiem for a Dream (2000). Hy het daarna op sy musiekloopbaan gekonsentreer en toe in 2002 in Panic Room (2002), Alexander (2004), Lord of War (2005), Lonely Hearts (2006), Chapter 27 (2007) en Mr. Nobody (2009) gespeel. Hy het sy debuut as regisseur in 2012 gemaak met die dokumentêre prent Artifact.


Angssteurings is ’n groep geestesteurings wat gekenmerk word deur gevoelens van angstigheid en vrees, waar angstigheid ’n kommer oor toekomstige gebeure is en vrees ’n reaksie op huidige gebeure. Hierdie gevoelens kan fisieke simptome veroorsaak, soos ’n vinnig kloppende hart of bewerigheid. Die steurings word gediagnoseer op grond van die hewigheid en duur van die angs en volgens besonderse kenmerke wat saam met die angs voorkom. Die angs gaan gewoonlik ook gepaard met erge fisieke simptome soos hartkloppings, aamborstigheid, sweet, gejaagde gedagtegang, innerlike bewing, die behoefte om te vlug, duiseligheid, asemhalingsprobleme, pyne in die bors, maagkrampe, hoofpyn, ensovoorts. Daar is verskeie soorte angssteurings, soos algemene angssteuring, fobies en obsessief-kompulsiewe steuring. Elk het sy eie kenmerke en simptome, maar hulle word saam gegroepeer as angssteurings. ’n Ondersoek in die VSA het aan die lig gebring dat sosiale en eenvoudige fobies die meeste voorkom (13,3% en 11,3%), terwyl agorafobie (5,3%), algemene angssteuring (5,1%) en panieksteuring (3,4%) die minste voorkom.


The Co-operative Group is 'n Britse verbruikerskoöperatief met 'n verskeidenheid belange in die kleinhandelbedryf. Dit is in gemeenskaplike besit van sy lede en word ook deur hulle bestuur. Die groep is die grootste organisasie van sy soort in die Verenigde Koninkryk met 'n ledetal van agt miljoen. Lede is betrokke by die bestuursake en -styl van die koöperatief en bepaal ook hoe die groep se sosiale doelwitte bereik moet word. Tans het The Co-operative Group meer as 70 000 personeellede in diens. Die groep se hoofkwartier, One Angel Square wat in 2013 geopen is, is in Manchester geleë en maak deel uit van 'n kompleks van altesaam agt geboue wat as nasionale monumente gelys is - CIS Tower, Hanover Building, New Century House en Redfern Building. Die koöperatief se belange strek van voedselkleinhandel, finansiële dienste, begrafnisdienste en regsdienste tot reisagentskappe en elektriese verbruikersware (wat aanlyn aangebied word). In die Verenigde Koninkryk staan die groep algemeen as The Co-op bekend, veral wat sy voedselkleinhandelafdeling betref. Lidmaatskap staan oop vir elkeen vanaf die ouderdom van sestien jaar, mits die voornemende lid die waardes en beginsels deel waarop die koöperatief sedert sy stigting baseer.


Beskuit is 'n ligpienk kleur. Die eerste opgetekende gebruik van beskuit as 'n kleurnaam in Engels was in 1922. Volgens verskeie kleurskemas word beskuit as volg voorgestel: Lys van kleure Hierdie artikel is ’n saadjie. Voel vry om Wikipedia te help deur dit uit te brei.


Oliver Burgess Meredith was 'n Amerikaanse akteur en komediant. Hy is bekend vir sy rol as "The Penguin" in die TV-reeks Batman (1960's) en as Mickey Goldmill in sommige van die Rocky-rolprente. Hy het twee Saturn-pryse (in 1978 en in 1981) en verskeie Emmy-pryse oor sy loopbaan ontvang. Meredith is op 16 November 1907 in Cleveland, Ohio gebore en studeer aan die Hoosac Skool en die Amherst Kollege. Hy trou in 1933 met Helen Derby, maar skei van haar in 1935. In 1936 trou hy met Margaret Perry, maar skei weer in 1938. Hy was ook van 1944 tot 1949 met Paulette Goddard getroud. Daarna trou hy 'n laaste keer in 1950 met Kaja Sundsten. Hy is op 9 September 1997 op 89-jarige ouderdom in Malibu, Kalifornië aan Alzheimer en melanoom oorlede. Burgess Meredith genealogy Geargiveer 24 Oktober 2012 op Wayback Machine deur Robert Battle op freepages.rootsweb "Burgess Meredith dies at 89" (in Engels). CNN. 10 September 1997. Geargiveer vanaf die oorspronklike op 21 Oktober 2019. Besoek op 17 September 2011. Wikimedia Commons het meer media in die kategorie Burgess Meredith.


Meloding is 'n township oos van Virginia op die Vrystaatse Goudveld van Suid-Afrika. In 2011 het Meloding 'n bevolking van 44 362 gehad. Lys van dorpe in Suid-Afrika "Hoofplek Meloding". Sensus 2011. Hierdie Vrystaat-verwante artikel is slegs 'n saadjie. U kan ons wikipedia help deur dit uit te brei.


Buiteaardse of buiteruimtelike lewe is lewe met ’n oorsprong elders as die Aarde. Daar word ook van buiteaardse wesens gepraat as verwys word na relatief komplekse individue. In ’n breë sin is buiteaardse lewe tot nog toe hipotetiese lewensvorme wat kan wissel van bakterie-agtige organismes tot wesens wat veel meer kompleks as die mens is. Die moontlikheid dat virusse buite die Aarde kan bestaan, is ook al voorgestel. Die ontwikkeling en toets van hipoteses oor buiteaardse lewe is bekend as astrobiologie, hoewel dit ook handel oor aardgebaseerde lewe in ’n astronomiese verband. Baie wetenskaplikes glo buiteaardse lewe is moontlik, maar daar is geen direkte bewys dat dit wel bestaan nie. Sedert die middel van die 20ste eeu is daar ’n voortdurende soeke na tekens van buiteaardse lewe, van radio's wat ontwerp is om seine uit die heelal te bespeur tot teleskope wat soek na moontlike bewoonbare eksoplanete. Dit speel ook ’n groot rol in werke van wetenskapsfiksie. ’n Hipotese bestaan dat buiteaardse lewe soos bakterieë in die res van die Sonnestelsel en die res van die heelal voorkom. Dié hipotese is gegrond op die grootte en die konsekwente fisiese wette van die waarneembare heelal.


Kepler-32 is ’n hoofreeksster van spektraaltipe M1V sowat 1301,1 ligjare van die Aarde af in die sterrebeeld Swaan. Dit is in Januarie 2012 deur die Kepler-ruimteteleskoop ontdek. Die ster het ’n massa van 0,58 M☉, ’n radius van 0,53 R☉ en ’n temperatuur van 3 900 K – dit het dus sowat die helfte van die son se massa en radius en twee derdes van die Son se temperatuur. Die eerste twee planete wat om die ster ontdek is, was Kepler-32b en Kepler-32c. In April 2013 is die bestaan van nog drie planete bevestig. Die massa van die planete kon egter nie akkuraat gemeet word nie. NBC. "100 billion alien planets fill our galaxy: study" (in Engels). NBC News. Geargiveer vanaf die oorspronklike op 9 Augustus 2019. Besoek op 28 Februarie 2013. Swift, Jonathan J. (2012). Characterizing The Cool Kois Iv: Kepler-32 As A Prototype For The Formation Of Compact Planetary Systems Throughout The Galaxy (PDF). Cornaell University Library. p. 2. The Extrasolar Planet Encyclopedia. "Kepler-32".


Die Glasgow-moltrein is 'n moltreinstelsel in Glasgow, Skotland. Die moltrein is in 1896 in gebruik geneem en is die derde oudste moltreinstelsel ter wêreld (Londen en Budapest se moltreine is ouer). Dit stelsel bestaan uit 'n ondergrondse dubbelsporige ringlyn van 10,4 kilometer met 15 stasies. Die tonnels het 'n diameter van slegs 3,35 meter. Die moltrein is daarom slegs 2,34 meter breed en 2,69 meter hoog. Die spoorwydte is 1 219 millimeter (4 Engelse voet). Die lyn is vanaf 1891 deur die privaatmaatskappy Glasgow District Subway Company gebou en is op 14 Desember 1896 geopen. In 1923 word dit deur die munisipale vervoermaatskappy van Glasgow oorgeneem. Die trein is tot in 1935 deur kabels getrek. Daarna is die lyn met 600 volt gelykstroom geëlektrifiseer. In 1977 word die metrolyn vir drie jaar vir opknappingswerk gesluit. Al die stasies is heeltemal oorgebou. 'n Bogrondse opstelterrein (Broomloan Depot) is by stasie Govan gevoeg. Omdat 'n hyskraan nie meer nodig was om treine op die lyn te sit en af te haal nie, kon die ritfrekwensie sedertdien by die aanvraag aangepas word. In 1980 word die gemoderniseerde netwerk weer onder die naam Glasgow Underground geopen.


Phuket Internasionale Lughawe (Thai: ท่าอากาศยาน ภูเก็ต) (IATA-kode: HKT, ICAO: VTSP) is 'n lughawe wat die Phuket Provinsie van Thailand bedien. Dit is geleë in die noorde van Phuket-eiland, 32 kilometer vanaf die middelpunt van Phuket-stad. Die lughawe speel 'n belangrike rol in Thailand se toerismebedryf, omrede Phuket-eiland 'n gewilde vakansiebestemming is. Dit is die derde besigste lughawe in Thailand in terme van die passasiers, na Suvarnabhumi Internasionale Lughawe en Don Mueang Internasionale Lughawe in die Bangkokse metropolitaanse gebied. Die lughawe het 'n rekord 15.1 miljoen passasiersaankomste en -vertrekke hanteer in 2016, 'n verbetering van 17.8 persent oor 2015. Phuket International Airport "AOT Investors Site". Geargiveer vanaf die oorspronklike op 28 Augustus 2012. Besoek op 13 Januarie 2012. "Thailand, Singapore seen as top expat locations". Investvine.com. 7 Februarie 2013. Besoek op 19 Februarie 2013.


Princeton is 'n stad in die deelstaat Kentucky en die administratiewe setel van die Caldwell County. Vloeispaat word in die omgewing gemyn. Collier's Encyclopedia, Crowell-Collier Educational Corporation, Volume 19, Bladsy 378. Hierdie artikel is ’n saadjie. Voel vry om Wikipedia te help deur dit uit te brei.


Die Adelaide Straatbaan is 'n 3.78 km lange motorsportrenbaan in Adelaide, Australië. Dit het die Australiese Grand Prix elf keer van 1985 van 1995 gehuisves. Hierdie artikel is ’n saadjie. Voel vry om Wikipedia te help deur dit uit te brei.


Die Río Beni is die grootste sytak van die Río Madre de Dios, saam met die Río Mamoré een van die Rio Madeira se twee bronriviere, wat weereens die grootste sytak van die Amasonerivier in Suid-Amerika is. Die rivier, met 'n lengte van 1 100 km, vloei deur Sentraal- en Noord-Bolivië. Die Río Beni ontstaan deur die saamvloei van die Río de la Paz en Río Cotacajes naby Oruro in die suidweste van Bolivië. In die noordweste daarvan is dié land se regeringsetel La Paz en die Titicacameer geleë. Die Río Beni vloei in noordelike rigting deur die Andes se voetheuwels in die noorde van Bolivië, waar die Río Beni naby Nova Mamoré in die Rio Madeira uitmond. Die grootste sytakke (stroomaf): Río Coroico (links) Río Tuichi (links) Río Emero (links) Río Madidi (links) Arroyo Verde (regs) Río Ivon (regs) Río Madre de Dios (links) Río Orthon (links) Wikimedia Commons het meer media in die kategorie Río Beni. (en) Ziesler, R.; Ardizzone, G.D. (1979).


Die Sweedse Grand Prix was 'n Formule Een-kampioenskapswedren wat by die Skandinawiese Renbaan in Swede vir ses jaar, tussen 1973 en 1978, gehou is.


Die Gereformeerde kerk Ventersburg was 'n gemeente van die Gereformeerde Kerke in Suid-Afrika op die Vrystaatse dorp Ventersburg. In 2014 het die gemeente 25 belydende en ses dooplidmate gehad, vergeleke met 54 en 10 in 2002 en 84 en 40 in 1959. In 2017 het die gemeente met Hennenman saamgesmelt as Ventersburg/Hennenman. Die saamgesmelte gemeente het toe 65 belydende en 11 dooplidmate gehad. Die omgewing is amper sedert die tyd van die Groot Trek bewoon en reeds lank voor die aanlê van die dorp was dit bekend as 'n plek waar Gereformeerdes byeengekom het om hul godsdiensoefeninge te hou. As derde oudste Gereformeerde gemeente in die Vrystaat speel dit 'n belangrike rol in die GKSA se geskiedenis in die dié provinsie. By stigting was die ledetal 40; daarom het dit geruime tyd geduur voordat die gemeente kon oorgaan tot kerkbou. Intussen is die dienste op verskillende plase gehou, onder meer die reeds vermelde Vaalbank asook Doorndraai en Kromfontein.


Die Wêreld Sterkman-kompetisie (Engels: World's Strongest Man) is 'n kompetisie wat sedert 1977 jaarliks vir kragmanne aangebied word. Die kompetisie word deur TWI, 'n filiaal van IMG Media georganiseer en teen die einde van Desember wêreldwyd uitgesaai. Van die items wat beoefen word sluit in: troksleep, trok-intou, dooiegewig-optel, band-omdop, boomstomp-optel, sementbal-optel, ens. Geen Suid-Afrikaner kon tot dusver die kompetisie wen nie, maar Suid-Afrika se Gerrit Badenhors het in 1995 in die tweede en in 1996 in die derde plek geëindig. Dit is in 1994, 2000 en 2010 by Sun City in die Noordwesprovinsie aangebied. http://www.ironmind.com/ironmind/opencms/Articles/2012/Oct/Zydrunas_Savickas-Worldxs_Strongest_Man_Winner.html http://www.youtube.com/watch?v=z3DXoDFj6ho&feature=related 44:20 Amptelike webtuiste


Erie is 'n hawestad aan die suidelike oewer van die Eriemeer in die VSA-deelstaat van Pennsilvanië. Die administratiewe setel van die Erie County is ook hier gevestig. Die stad is ongeveer 193 km noordwes van Pittsburgh. Die eerste Indiane het reeds in 1654 hier gewoon. In 1753 het 'n Franse mag 'n fort met die naam van Presque Isle hier gebou wat hulle in 1760 verlaat het. Die Seneca Indiane het die strukktuur in 1763 ingeval en dit afgebrand; Britse magte het die area beset vanaf 1764. Die area is in 1785 deur die Amerikaanse regering gekoop en in 1792 aan die deelstaat Pennsilvanië verkoop teen 75 sent per akker. Die nedersetting is in 1795 deur twee weermagoffisiere gestig. Toe die Erie County gestig is, het die dorp die hoofstad daarvan geword. Tydens die Anglo-Amerikaanse Oorlog van 1812 het Oliver Hazard Perry 'n vloot gebou en toegerus waarmee hy die Engelse skepe op 10 September 1813 oorwin het tydens die Slag van Put-in-Bay. Die dorp het in 1851 stadstatus verkry. Die stad is gebou op 'n vlakte, ongeveer 20 m bokant die watervlak van die meer op 'n skiereiland van 11 km².


Die Holden Premier was 'n groot gesinsmotor van die Australiese vervaardiger Holden. Die model was verwant aan die intreevlak Holden Standard – later die "Holden Belmont", en die Special – later die Holden Kingswood, in die reeks van die Australiese merk. 'n Uitstaande kenmerk van die Premier was sy vier ronde hoofligte in die sierrooster. Die Premier was die luuksemodel van die drie, hoewel daar met die derde geslag nog 'n topmodel, die "Holden Brougham", bo-aan bygevoeg is. Die Premier was slegs in sedan- en stasiewavariante beskikbaar. Die model is saam met die ander in die HZ-reeks vervang deur die kleiner Holden Commodore.


Die Sammy Marks-versameling bestaan uit historiese foto's wat 'n Suid-Afrikaanse gesin se vryetydsbesteding tydens die laat-Victoriaanse en Edwardiaanse tydperk uitbeeld. Hierdie foto's vorm 'n belangrike bron van inligting vir die bestudering van kultuurgeskiedenis. Sammy Marks, sy vrou en hul 8 kinders het in die huis Zwartkoppies Hall buite Pretoria gewoon. Hulle was 'n tipiese welgestelde middelklas Engelssprekende gesin in die tyd in Suid-Afrika. 'n Groot aantal informele foto's van die gesin se doen en late het bewaar gebly en word bewaar in die Sammy Marks Museum wat in die huis gevestig is. Persoonlike briewe van die gesinslede is in die besit van die Universiteit van Kaapstad. Onderwerpe van die foto's is onder andere verjaardags-, tee- en kinderpartytjies, danse, Kersfeesvierings, onthale van die hoëlui, biljartspel, pieknieks, roei op die plaasdam, reise per motor, besoek aan die warmbron by Caledon, vakansie by Muizenberg, tennis-, croquet-, gholf- en krieketwedstryde en foto's van hul groot personeel. Ander bekende Suid-Afrikaanse fotoversamelings is die Elliott-versameling, die Gordon-versameling, die Gribble-versameling, die Ravenscroft-versameling en die Duggan-Cronin-versameling.


Nissan Motors bedryf 'n toetsterrein in Motegi, Haga-distrik, Tochigi-prefektuur, Japan. Die baan sluit 'n veld ("off-road")-fasiliteit in vir die toets van vragmotors en SNVs. Die Motegi-toetssentrum (茂木 試 験 場) is geleë te 555 Aida-Ōaza, Haga-gun, Motegi (栃木県茂木町大字鮎田555). Die baan is deur die Tobishima Korporasie (Japan) gebou en in 1997 voltooi. "Nissan's Motegi test center goes off-roading". Autoblog (in Engels). 15 Maart 2007. Geargiveer vanaf die oorspronklike op 9 Oktober 2019. Besoek op 4 Augustus 2010. "Postal code lookup for Aida" (in jp). Besoek op 4 Augustus 2010.AS1-onderhoud: onerkende taal (link)(jp) "Tobishima project". Geargiveer vanaf die oorspronklike op 3 Maart 2016. Besoek op 4 Augustus 2010. (jp) Hierdie artikel is ’n saadjie. Voel vry om Wikipedia te help deur dit uit te brei. Koördinate: 36°29′53″N 140°11′30″O / 36.497963°N 140.191585°O / 36.497963; 140.191585


Die Río Putumayo (Portugees: Río Içá; Quechua: putu mayu, putu "vrugteboom-vaartuig", mayu "rivier", letterlik "rivier wat ontspring, waar plante groei wie se vrugte gebruik word as gereedskap") is 'n groot suidoos-vloeiende rivier in Suid-Amerika. Die rivier, met 'n lengte van 1 610 km, is die grootste rivier in Suid-Colombia. Die Río Putumayo is in sy hele verloop bevaarbaar en dus meer belangrik as die Rio Japurá, wat net noord parallel tot die Río Putumayo vloei. Die Río Putumayo ontspring naby Pasto in die Colombiaanse Andes uit die La Concha-meer, waar die rivier Guamués genoem word. Aansluitend verlaat die rivier die Andes en vloei dit in 'n suidoostelike rigting deur tropiese reënwoud. Vanaf Puerto Asís vorm die Río Putumayo vir sowat 1 500 km Colombia se suidwestelike grens tot Ecuador en Peru, voordat die rivier weer vir 'n kort tyd net deur Colombia se suidooste vloei. Aansluitend bereik die rivier die grens van Brasilië, waar dit Río Içá genoem word.


Meeste diere, veral dié wat mak gemaak is, het spesifieke name vir manlike, vroulike, jongelinge, en hul groepe. Die meeste terme wat hier gebruik word, kan in algemene woordeboeke en algemene inligtingswebwerwe nageslaan word. "What do you call a group of …?" (in Engels). Oxford Dictionaries. Geargiveer vanaf die oorspronklike op 23 November 2011. Besoek op 13 Desember 2011. "Dictionary.com Animal Names". "Merriam Webster Dictionary". Hierdie artikel is ’n saadjie. Voel vry om Wikipedia te help deur dit uit te brei.


Die Mongoolse Cyrilliese skrif (Mongools: Монгол Кирилл үсэг, Mongol kirill üseg) is die skryfstelsel wat in die hedendaagse staat Mongolië gebruik word vir die standaarddialek van Mongools. Dit het ’n grootliks fonemiese ortografie, wat beteken daar is ’n redelike ooreenkoms tussen die geskrewe letters en die klanke. Die skrif is nie as ’n skryfstelsel aanvaar in Binne-Mongolië in China nie; daar word die tradisionele Mongoolse skrif steeds gebruik. Mongoolse Cyrillies is die mees onlangse van baie skryfstelsels wat al vir Mongools gebruik is. Dit is ’n Cyrilliese alfabet soortgelyk aan dié wat vir Bulgaars en Russies gebruik word, maar het twee bykomende letters: Өө (getranslitereer as ö) en Үү (ü). Dit is in die 1940's onder Sowjet-invloed in Mongolië begin gebruik ná ’n kort tydperk waarin die Latynse alfabet gebruik is. Ná die Mongoolse demokratiese rewolusie van 1990 is kortliks oorweeg om weer die tradisionele Mongoolse skrif te gebruik, maar dit is nooit gedoen nie. Laasgenoemde skrif is ’n verpligte vak op skool en raak geleidelik gewilder.


Die NG gemeente Dewetsdorp is ’n gemeente van die Nederduitse Gereformeerde Kerk op die Vrystaatse dorp Dewetsdorp. Met sy stigting was dit die 24ste gemeente in die Vrystaatse Sinode, maar dis nou (2015) die 23ste oudste gemeente nadat die moedergemeente Bethlehem by Bethlehem-Wes ingelyf is. Reeds in 1875 het die gedagte ontstaan om 'n eie gemeente te stig. Op 10 Februarie 1875 is 'n memorandum deur 172 burgers onderteken, aan veldkornet J.I. de Wet oorhandig om dit aan die Volksraad voor te lê. Hierin is die Volksraad versoek om 'n dorp op die plaas Karreefontein te stig. Nadat hierdie versoek geweier is, is die plaas vir £1 500 gekoop deur 'n komitee bestaande uit die here O. Carroll, G.E. Stegman, C. van der Wath en J.I. (Kootjie) de Wet, vader van die gevierde generaal C.R. de Wet. Onmiddellik daarna is erwe beskikbaargestel, asook 'n stuk grond vir 'n kerk aangewys. Hierna is 'n kerk gebou en elke maand het die leraars van Bloemfontein, Smithfield, Edenburg en Wepener hier diens gehou.


Dover is 'n stad in die deelstaat Ohio. Dit is geleë in Tuscarawas County op die oewers van die Tuscarawasrivier en Ohio-kanaal. Die stad is ongeveer 162km noordoos van Columbus. Daar is baie natuurlike hulpbronne in die omgewing, onder andere steenkool, klei, aardgas, kalksteen, dolomiet en yster. Die stad se ekonomie berus op vervaardiging van staal. Die eerste nedersetting is gestig in 1807, dit het dorpstatus in 1867 en stadstatus in 1903 verkry. Collier's Encyclopedia, Crowell-Collier Educational Corporation, Volume 8, Bladsy 368. Hierdie artikel is ’n saadjie. Voel vry om Wikipedia te help deur dit uit te brei.


PV Telescopii (ook bekend as HD 168476) is ’n B-tipe ekstreme waterstofster in die sterrebeeld Teleskoop. Dit is ook die prototipe van die klas veranderlike sterre met die naam PV Telescopii-veranderlikes. Hulle is moontlik post-AGB-sterre met swak waterstoflyne en sterker helium- en koolstoflyne. Hul periodes wissel van ’n paar uur tot ’n paar jaar. Sommige navorsers glo hierdie onwaarskynlike sterre is dalk die gevolg van die samesmelting van witdwerge. http://simbad.u-strasbg.fr/simbad/sim-id?Ident=HD+168476 Gourgouliatos, K. N.; Jeffery, C. S. (2006). "On the angular momentum evolution of merged white dwarfs". Monthly Notices of the Royal Astronomical Society 371 (3): 1381. doi:10.1111/j.1365-2966.2006.10780.x Koördinate: 18h 23m 14.6635s, −56° 37′ 44.15″ Hierdie artikel is vertaal uit die Engelse Wikipedia


Die Amerikaanse leeu (Panthera leo atrox of P. atrox) is ’n leeu van die familie Felidae wat tydens die Pleistoseen-epog (340 000 tot 11 000 jaar gelede) endemies aan Noord-Amerika en noordwestelike Suid-Amerika was. Genetiese studies het getoon dit was ’n susterlyn van die Asiatiese grotleeu, Panthera leo spelaea. Die Amerikaanse leeu is een van die grootste katspesies wat al bestaan het – effens groter as die primitiewe grotleeu van die vroeë Middel-Pleistoseen, P. leo fossilis, en sowat 25% groter as die moderne Afrika-leeu. Dit het vermoedelik in Noord-Amerika ontstaan en later na Suid-Amerika gemigreer. Sy lengte sonder sy stert was na raming 1,6 tot 2,5 m en sy skouerhoogte sowat 1,2 m. Volgens ’n onlangse studie het mannetjies tussen sowat 256 en 351 kg geweeg. Omtrent 100 fossiele van die dier is in Los Angeles ontdek. In sommige gebiede het die Amerikaanse leeu in baie koue toestande geleef. Hulle het waarskynlik in grotte teen die koue geskuil en hul lêplekke met gras en blare bedek, soos die Siberiese tier.


Goudbruin is 'n kleur. Dit word dikwels as sommige dames se haarkleur aangedui ("auburn"). Volgens verskeie kleurskemas word goudbruin as volg voorgestel: Lys van kleure Hierdie artikel is ’n saadjie. Voel vry om Wikipedia te help deur dit uit te brei.


Queenswood is 'n voorstad in die noordooste van Pretoria, Suid-Afrika. "Subplek Queenswood". Sensus 2011. Hierdie artikel is ’n saadjie. Voel vry om Wikipedia te help deur dit uit te brei.


Die moeraswaterskilpad (Pelomedusa subrufa) is 'n waterskilpad wat in die grootste gedeelte van Suid-Afrika voorkom behalwe die weste van die Noord-Kaap. Die skilpad is 25 tot 32 cm lank en weeg tot 2,5 kg. Hulle leef in seisoenpanne, damme en watergate. Die reptiel is middelgroot met redelike afgeplatte rugdop. Die kop het varkagtige neusgate en word sywaarts in die dop ingetrek. Hulle vreet aas, insekte, paddavissies, eendjies en duiwe. Natuurlewe van Suid-Afrika Duncan Butchart Struik Nature 2012 ISBN 978-1-4317-0248-0 Fritz Uwe; Peter Havaš (2007). "Checklist of Chelonians of the World" (PDF). Vertebrate Zoology. 57 (2): 344–346. Geargiveer (PDF) vanaf die oorspronklike op 17 Desember 2010. Besoek op 29 Mei 2012. Wikimedia Commons het meer media in die kategorie Moeraswaterskilpad. Wikispecies het meer inligting verwant aan Moeraswaterskilpad Hierdie artikel is ’n saadjie. Voel vry om Wikipedia te help deur dit uit te brei.


Die Walliese Wikipedia is die Walliese uitgawe van Wikipedia, 'n gratis aanlynensiklopedie. Dit het tans ongeveer 134 400 artikels, en is die 62ste grootste Wikipedia. Hierdie artikel is ’n saadjie. Voel vry om Wikipedia te help deur dit uit te brei.


Pleurodira is 'n taksonomiese suborde van skilpaaie (Testudines). Dit is (saam met Cryptodira) een van die twee subordes waarin skilpaaie opgedeel word. Skilpaie wat aan die suborde behoort kan nie hulle nekke reguit onder hulle doppe intrek nie. Hulle moet dus die nek vou of sywaarts langs die liggaam onder die dop inskuif. Skilpaaie wat aan die suborde Cryptodira behoort, daarteenoor, kan hulle nekke reguit onder hulle doppe intrek. Die naam is afgelei van pleuro = kant en dira = verberg. Die moeraswaterskilpad is 'n voorbeeld van so 'n skilpad. Daar is drie groepe Pleurodira: Die Chelidae wat in Suid-Amerika en Australië voorkom Die Pelomedusidae wat in Afrika voorkom Die Podocnemididae wat in Suid-Amerika en Madagaskar voorkom Cope, Edward D. 1865. Third contribution to the herpetology of tropical America. Proceedings of the Academy of Natural Sciences of Philadelphia 17:185–198. Duméril, André Marie Constant and Bibron, Gabriel. 1834. Erpétologie Générale ou Histoire Naturelle Complète des Reptiles. Tome Premier. Paris: Roret, 439 pp. Lichtenstein, Heinrich. 1856. Nomenclator reptilium et amphibiorum Musei Zoologici Berolinensis.


Burton Leon "Burt" Reynolds (11 Februarie 1936 – 6 September 2018) was ’n Amerikaanse akteur, rolprentregisseur en -vervaardiger. Reynolds het op hoërskool Amerikaanse voetbal gespeel, maar ’n besering en ’n latere motorongeluk het sy sportloopbaan kortgeknip. Hy het daarna aan die Palm Beach Junior College in Lake Worth, Florida, studeer waar ’n Engelse dosent hom die hoofrol in ’n toneelstuk, Outward Bound, laat speel het. Reynolds het die Florida-dramaprys in 1956 daarvoor gewen wat ’n beurs vir die Hyde Park Playhouse in New York ingesluit het. Terwyl hy daar was, het hy Joanne Woodward ontmoet en sy het vir hom ’n agent gekry. Reynolds het ’n rol in Tea and Sympathy in die Neighborhood Playhouse in New York-stad gekry. Ná sy Broadway-debuut in Look, We've Come Through het hy dramaklasse geloop en daarna rolle gekry in televisieprogramme soos Riverboat en The Lawless Years. Hy het ook die rol van Quint Asper, ’n inheems-Amerikaanse grofsmit, in drie seisoene van Gunsmoke vertolk. Dit het gelei tot wyd gepubliseerde promosiefoto's van Reynolds voor ’n skuur, onder meer die foto links.


Die donkerspikkelrug (Pseudochromis melas) is 'n vis wat voorkom aan die ooskus van Afrika suidwaarts tot by die noorde van KwaZulu-Natal. In Engels staan die vis bekend as die Dark dottyback. Die vis word slegs 9 cm lank en kom in twee kleur variasies voor. Die eerste variasie is waar die vis se lyf donkerblou is terwyl by die tweede variasie is die kop en rug donkerblou terwyl die sye liggeel is met 'n geel stertvin. Die vis het 'n lang lyf met 'n blou kol met 'n geel rant op die boonste kant van die kieue deksel. Die vis leef in aflandige koraalriwwe, veral waar daar 'n mengsel van sand en rots is, in water wat 25 tot 40m diep is. Hulle is gewoonlik alleenlopers en dwaal nooit ver van hulle skuiling weg nie. Hulle vreet soöplankton en klein ongewerweldes. Die spesie is seldsaam. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies The Reef Guide: Fishes, corals, nudibranchs & other invertebrates: East & South Coasts of Southern Africa. Dennis King & Valda Fraser.


Die naam kieselsuur word vir die chemiese verbinding H4SiO4 (ortokieselsuur, die 'regtige' kieselsuur) gebruik, maar ook vir andere vorme soos metakieselsuur H2SiO3 wat maklik daaruit ontstaan. Ortokieselsuur kan in lae konsentrasies in natuurlike water voorkom deur 'n reaksie van 'n suur, soos opgeloste koolstofdioksied met 'n aluminiumsilikaat soos veldspaat: N a 2 C a A l 4 S i 8 O 24 + 4 C O 2 + 14 H 2 O → 4 H 4 A l 2 S i 2 O 9 + C a 2 + + 2 N a + + 4 H C O 3 − + 4 H 4 S i O 4 {\displaystyle Na_{2}CaAl_{4}Si_{8}O_{24}+4CO_{2}+14H_{2}O\to 4H_{4}Al_{2}Si_{2}O_{9}+Ca^{2+}+2Na^{+}+4HCO_{3}^{-}+4H_{4}SiO_{4}} Ortokieselsuur is 'n swakke suur.


Die 2011 Formule Een Maleisiese Grand Prix is op 10 April 2011 in Sepang, Maleisië, gehou. Dit was die tweede wedren van die kampioenskapseisoen en is deur Sebastian Vettel in sy Red Bull-Renault gewen.


Shirley MacLean Beaty (gebore op 24 April 1934), professioneel bekend as Shirley MacLaine, is ’n Amerikaanse aktrise van die verhoog, televisie en rolprente, asook ’n sanger, danser, aktivis en skrywer. Sy het ’n Oscar, vyf Golden Globes (onder meer die Cecil B. DeMille-prys), ’n Emmy en twee Baftas gewen. MacLaine het haar rolprentdebuut in Alfred Hitchcock se The Trouble with Harry (1955) gemaak en daarvoor die Golden Globe as nuwe ster van die jaar gewen. In 1956 was sy in Around the World in 80 Days en in 1958 het sy ’n hoofrol gehad in Some Came Running. Vir laasgenoemde het sy haar eerste Oscar- en ’n Golden Globe-benoeming gekry. Haar tweede Oscar-benoeming was twee jaar later vir The Apartment (1960), waarin sy saam met Jack Lemmon gespeel het. Die prent het vyf Oscars gewen, onder meer vir beste regisseur (Billy Wilder). In 1963 is sy weer benoem, dié keer vir Irma la Douce (1963).


Die NG gemeente Hendrina is 'n gemeente van die Nederduitse Gereformeerde Kerk in die provinsie Mpumalanga en in die Kerk se Oostelike Sinode. Die besluit om die dorp Hendrina aan te lê is op 30 April 1915 geneem en reeds op 1 September van dieselfde jaar, nog voor die dorp aangelê is, besluit die NG lidmate van die omgewing om 'n gemeente te stig. Die gemeente Hendrina word dan ook op 4 Oktober 1916 uit die gemeentes Middelburg, Ermelo, Bethal en Carolina gestig. Die Ringskommissie van Lydenburg, bestaande uit di. A.P. Burger (voors.), Paul Nel en J.H.M. Stofberg (scriba) neem die stigting waar en tot konsulent word ds. Paul Nel van Ermelo benoem. Die jong gemeente toon dadelik sy lewenskrag daarin dat onmiddellik planne beraam word om 'n kerk te bou, of soos die notule dit stel, “een noodkerk te bouwen". Vol ywer word nou te werk gegaan en die eerste dankoffer bring die pragtige som van £1 700 in. Intussen gaan die gemeente ook oor tot die beroep van 'n leraar en op 2 Februarie 1918 word ds.


Willem Jordaan is 'n Suid-Afrikaanse joernalis wat met ingang 1 April 2016 aangestel is as redakteur van die Kaapse dagblad Die Burger. Jordaan het sy joernalistieke loopbaan in 1999 by Die Burger begin. Hy is in dieselfde jaar bevorder tot parlementêre verslaggewer en het later ook as politieke beriggewer vir die koerant in die Wes-Kaapse wetgewer en in die parlement gewerk. In 2005 is hy aangestel as politieke redakteur en in 2009 as adjunkredakteur. Sedert Januarie 2015 was hy waarnemende redakteur van Die Burger. Hy het Bun Booyens opgevolg, wat in Desember 2015 aangedui het dat hy Media24 in Maart 2016 sou verlaat. Booyens, wat in 2010 aangestel is, het Die Burger tot in sy eeufeesjaar gelei. Jordaan is ‘n oudstudent van die Universiteit Stellenbosch, waar hy die grade B.A. (politieke wetenskap en filosofie), B.A. Hons. (filosofie) cum laude, Hons. B.Phil. (joernalistiek) en M.Phil. (joernalistiek) cum laude, behaal het. (en) Besonderhede oor Willem Jordaan op WhosWho.co.za Geargiveer 12 Junie 2020 op Wayback Machine. URL besoek op 2 Maart 2016.


Die Gereformeerde kerk Evander was ’n gemeente van die GKSA op die dorp Evander in Mpumalanga en in die Klassis Piet Retief. Met die ontwikkeling van Sasol 2 het ’n nuwe dorp, Secunda, amper oornag ontwikkel. Die Gereformeerde lidmate het eers in skoolsale op Evander, noordwes van Secunda, bymekaargekom waar die Gereformeerde kerk Evander reeds in 1964 gestig is en ook Kinross ingesluit het. Die lidmaattal op Secunda het vinnig vermeerder sodat die behoefte aan ’n eie kerkgebou daar ontstaan het. Die kerkraad van Evander het die argitek Johan de Ridder, ’n lidmaat van die Gereformeerde kerk Pretoria-Sunnyside, aangestel om die gebou te ontwerp, maar kort voor die bouwerk sou begin, moes die ontwerp verander word omdat die dik kleilaag nie geskik was vir die beplande gebou nie. De Ridder het toe ’n tentvormige ontwerp voorgestel met ’n stewige staalstruktuur wat diep geanker sou wees en die hele gebou sou stut. M.V.R. Jurgens is as bouaannemer aangestel. Op 21 Maart 1979 is die eerste sooi gespit en op 10 Mei 1979 het die Gereformeerde kerk Secunda van Evander afgestig. Ses maande later het ds.


Arthur Griffith (Iers: Art Ó Gríobhtha; 31 Maart 1872 – 12 Augustus 1922) was 'n Ierse politikus en skrywer. Hy was die stigter van die politieke party Sinn Féin, wat die politieke vleuel van die Ierse Republikeinse Leër geword het. Griffith het gesê dat die Uniewette van Groot-Brittanje en Ierland (1800) onwettig was en dat daar dus 'n regering vir Groot-Brittanje en 'n ander vir Ierland moes wees. Die koning van Groot-Brittanje sou ook die koning van Ierland wees. Hy is in 1918 tot die parlement verkies en was die hoof van die Ierse afvaardiging by die onderhandelinge in Londen wat die Anglo-Ierse Verdrag van 1921 opgelewer het. Die verdrag het tot die stigting van die Ierse Vrystaat gelei. Maye, Brian: Arthur Griffith, Dublin, Griffith College Publications, 1997, bl. 368 Frederick, Robert (2005). 100 Great Leaders. India. ISBN 0-7554-3390-4. Wikimedia Commons het meer media in die kategorie Arthur Griffith. Hierdie artikel is ’n saadjie. Voel vry om Wikipedia te help deur dit uit te brei.


Arbeidsgenot was die huis van die Afrikaanse skrywer C.J. Langenhoven op Oudtshoorn in die Wes-Kaap, Suid-Afrika. Hy en sy familie het van 1903 tot 1950 in die huis gewoon. Vandag is dit 'n huismuseum wat in Jan van Riebeeck-straat nommer 217 geleë is. Die Langenhoven-egpaar het dié woning in 1903 betrek en die res van hul lewes hier gewoon. Mev. Langenhoven het tot met haar dood in 1950 hier aangebly. Kragtens haar testament het Arbeidsgenot daarna volksbesit geword. Die Langenhoven-gedenkfonds is toe onder voorsitterskap van doktor E.G. Jansen gestig. Uit hierdie fonds is 'n bedrag van £1500 (R3000) vir die aankoop van die huis bewillig om dit as 'n Langenhoven-museum in te rig. Die gedenkfonds was ook vir die onderhoud van die woning verantwoordelik. Op 21 April 1955 is die huis amptelik vir die publiek oopgestel. Die plegtigheid is deur die toenmalige goewerneur-generaal, doktor E.G. Jansen waargeneem. Die huis en tuin lyk vandag nog soos wat mev. Langenhoven dit nagelaat het. HAT Taal-en-feitegids, Pearson, Desember 2013, ISBN 978-1-77578-243-8 Kannemeyer, J.C.: Arbeidsgenot. 'n Besoekersgids.


Tajči Cameron (Kroaties: [tǎjtʃi]; gebore as Tatjana Matejaš, [tǎtjana mǎtejaʃ], op 1 Julie 1970 in Zagreb, Joego-Slawië, nou Kroasië) is 'n sangeres. Naas haar geboorteland, Kroasië, is haar musiek ook in Serwië, Bosnië en Herzegowina, Montenegro en Slowenië gewild. (en) Tatjana Cameron se Facebook-blad Hierdie artikel is ’n saadjie. Voel vry om Wikipedia te help deur dit uit te brei.


'n Masaigesie (of Masai Sprite soos dit in Engels bekend staan), is 'n waterjuffer, Pseudagrion massaicum, en behoort tot die familie van Coenagrionidae. Liggaamslengte: 31-35 mm. Agtervlerklengte: 16.5–20.5 mm. Die kop en die toraks (bors) van mannetjies is dieselfde rooi kleur. Hulle het ook 'n baie duidelike helder-rooi merk in die vorm van 'n handgewig, agter die oë. Die masaigesie is ook die enigste Pseudagrion met helderoranje aan die kante van die toraks. Mannetjies het 'n kobaltblou abdominale punt. Dit kom voor in Angola, Botswana, Comore, die Demokratiese Republiek van die Kongo, Ethiopië, Ghana, Kenia, Malawi, Namibië, Somalië, Suid-Afrika, Soedan, Tanzanië, Uganda, Zambië, Zimbabwe, moontlik Burundi, en moontlik Guinee. Algemeen in groot dele van Suid-Afrika, behalwe in die Limpopo-provinsie, en selde hoër as 1300 m bo seevlak. Sit gewoonlik naby aan die water op lelies en grasstingels in poele en damme. "Pseudagrion massaicum". IUCN Rooilys van Bedreigde Spesies. Weergawe 2016-3. Internasionale Unie vir die Bewaring van die Natuur.


Prof. dr. Stephanus Johannes (Eppie) van der Walt (Middelburg, Kaapkolonie, 20 April 1906 – 18 April 1987) was van 1930 tot 1961 agtereenvolgens leraar in vier gemeentes van die Gereformeerde Kerk (GKSA) en daarna tot sy aftrede in 1970 hoogleraar aan die Teologiese Skool van dieselfde kerkverband op Potchefstroom. Eppie van der Walt was die oudste seun van Nicolaas Tjaart van der Walt (Middelburg, Kaap, omstreeks 1880 – Dewetsdorp, 21 Julie 1970) en Anna Maria Susanna van der Walt (Lemoenkraal, distrik Steynsburg, omstreeks 1885 – Steynsburg, 31 Maart 1939). Hy het hom ’n rasegte Van der Walt genoem aangesien al vier sy grootouers gebore Van der Walts was: aan vaderskant Hendrik Stephanus Johannes (Colesberg, 5 Maart 1855 – Middelburg, Kaap, 8 September 1931) en Alida Johanna Aletta (gebore 21 Februarie 1858); aan moederskant Hendrik Roelof (Kaapkolonie, 27 September 1862 – Lemoenkloof, distrik Steynsburg, 10 Maart 1927) en Anna Sophia (gebore 1865).


John George Children (18 Mei 1777 – 1 Januarie 1852) was 'n Britse chemikus, meteoroloog en geoloog. In 1813 bou Children 'n groot galvaniese battery. Dit het bestaan uit 20 groot plat selle, elk 2 duim breed, gevul met verdunde suur. Pare van sink- en koperplate, 6 voet lank en 2 voet 8 duim breed, was in elke sel laat sak. Die selle was in serie verbind deur loodbande en lengtes van loodpype aan elke kant van die battery het gedien as geleiers. Later in die lewe word Children 'n dierkundige en geoloog, asook die sekretaris van die Royal Society. Die seldsame mineraal Childrenite en 'n Australiese slang, Children's Python is na hom vernoem. "Tonbridge Historical Society: The Children family" (in Engels). Geargiveer vanaf die oorspronklike op 25 Oktober 2019. Besoek op 28 April 2016. "Tonbridge Historical Society: The great galvanic battery" (in Engels). Geargiveer vanaf die oorspronklike op 10 Augustus 2019. Besoek op 28 April 2016. "Edward J. Covington: 100 Notable Names in the History of the Incandescent Lamp".


Misdade teen die mensdom is sekere dade wat gepleeg word as deel van 'n wydverspreide of stelselmatige aanval teen enige burgerlike bevolking of 'n identifiseerbare deel van 'n bevolking. Die eerste vervolging vir misdade teen die mensdom was met die Neurenberg-verhore gehou. Misdade teen die mensdom is sedertdien deur ander internasionale howe – soos die Internasionale Misdaadtribunaal vir die voormalige Joegoe-Slawië en die Internasionale Misdaadhof – aangehoor. Die geregtigheid vir misdade teen die mensdom is primêr ontwikkel deur die evolusie van internasionale gewoontereg. Misdade teen die mensdom is nie in 'n internasionale konvensie gekodifiseer nie, hoewel daar tans 'n internasionale poging is om so 'n verdrag, gelei deur die Misdade teen die Mensdom Inisiatief, te vestig. Anders as met oorlogsmisdade, kan misdade teen die mensdom in tye van oorlog sowel as in vredestyd gepleeg word. Dit is nie geïsoleerde of sporadiese gebeure nie, maar is deel van, of van 'n regeringsbeleid (hoewel die oortreders hulself sal moet vereenselwig met so 'n beleid), of 'n gebruik van wandade wat deur 'n regering of of 'n de facto-gesag geduld of goedgekeur word.


Selfbesering is die opsetlike, direkte besering van 'n persoon se eie liggaamsweefsel wat sonder selfmoordbedoelings gedoen word. Die term selfbesering word in die meer onlangse literatuur gebruik in 'n poging om 'n meer neutrale terminologie daar te stel. Die ouer literatuur verwys amper uitsluitlik na selfmutilasie. Selfbesering, ook bekend as selfleed, selftoegediende geweld of selfbeserende gedrag, verwys na 'n spektrum van gedrag waar aantoonbare leed deur 'n persoon self toegedien word. Die gedrag behels doelbewuste weefselskade wat gewoonlik sonder selfmoordbedoelings aangerig word. Die mees algemene vorm van selfbesering is selfsny waar die vel met 'n skerp voorwerp, soos 'n mes of lemmetjie, gesny word. Die term selfmutilasie word ook gebruik, maar sommige mense vind dit kommerwekkend, onakkuraat of beledigend. Selftoegediende wonde is 'n term wat spesifiek met soldate geassosieer word en beskryf niedodelike selftoegediende beserings ten einde vroeë ontslag te ontvang. Dit verskil van die algemene definisie van selfbesering, aangesien beserings vir 'n spesifieke sekondêre doel aangebring word. 'n Breër definisie van selfbesering kan persone insluit wat hulle liggame deur middel van eetsteurings beskadig.


Tsukasa Shiotani (塩谷 司, Shiotani Tsukasa?, 5 Desember 1988 -) is 'n Japannese sokkerspeler. Hy het vir die Japanse nasionale sokkerspan uitgedraf. National Football Teams Japan National Football Team Database Hierdie artikel is ’n saadjie. Voel vry om Wikipedia te help deur dit uit te brei.


Bep du Toit (gebore op 27 Maart 1937 in Zwartsluis) is 'n Afrikaanse skrywer van jeugverhale en liefdesromans. Sy het as skrywer oor 'n tydperk van 30 jaar onder andere 21 romans en 14 kortverhale, wat in verskeie tydskrifte gepubliseer is, geskryf. Betje Huisman is op 27 Maart 1937 in Zwartsluis in die provinsie Overijssel in Nederland gebore. Haar noemnaam Bep is ’n afleiding van haar voorname. Op Zwartsluis kry sy haar laerskoolopleiding en gaan dan na die dorp Apeldoorn waar sy by ’n huishoudskool ’n diploma behaal in Huishoudkunde en Kinderversorging. Die gesin van ses emigreer in 1954 na Suid-Afrika. In 1954 werk sy as kinderoppasser by ’n lid van die Nederlandse Ambassade, waarna sy ’n pos aanvaar as hulponderwyseres by die Goede Hoop Kleuterskool in Pretoria. Intussen neem sy aandklasse by die Tegniese Kollege en behaal die Matrieksertifikaat in 1958. In 1962 behaal sy aan die Universiteit van Pretoria ’n Diploma in Kleuteropvoeding (cum laude). Die Goede Hoop Kleuterskool was in ’n arm buurt geleë en sy gaan hiervandaan na die Oostelike Voorstede Kleuterskool, wat kinders uit ’n meer gegoede buurt bedien het.


Fredrik Stephanus Hermann (Frik) (1933 - 8 Februarie 2011) was ’n boer, digter en skrywer. Hy is die oom van Dirk Hermann, die uitvoerende adjunkhoof van Solidariteit. Frik S. Hermann was ’n ongetroude boer wat op die plaas Laaste Watergat naby Alma in die distrik Nylstroom in Limpopo se Waterberge woon. Hy is bekend in nasionalistiese bewegings en is onder meer stigterslid van die Afrikaner Nasionalistiese Beweging. Na sy aftrede skep hy sy plaas om in ’n volksmuseum, waar hy verskeie beelde van volkshelde en gedenkplate oprig. Hy is die oom van dr. Dirk Hermann, die uitvoerende adjunkhoof van die vakbond Solidariteit. Hy word in 2011 wreed op sy plaas vermoor en sy lyk word op Dinsdag 8 Februarie 2011 deur sy buurman gevind, waarskynlik dae nadat hy reeds dood is. Hy was waarskynlik nog lewend toe sy moordenaars hom verlaat het, maar styf vasgebind sodat hy nie kon loskom nie en ’n pynlike dood moes sterf. Hy skryf onder andere die koorspel “Ysterpilaar”, waarin regverdiging gesoek word vir die teenwoordigheid van die Afrikaner in Afrika.


Die 63ste jaarlikse Cannes-rolprentfees is van 12-23 Mei 2010 gehou. Die Amerikaanse regisseur Tim Burton was die voorsitter van die jurie vir die hoofkompetisie. Die Britse aktrise Kristin Scott Thomas het die opening- en die afsluitingseremonie aangebied. Altesaam 47 rolprente en kortfilms is vertoon. Die Thaise rolprent Uncle Boonmee Who Can Recall His Past Lives, met Apichatpong Weerasethakul as regisseur, het die Palme d'Or gewen. Die fees is geopen met Ridley Scott se Robin Hood en afgesluit met The Tree van Julie Bertuccelli. "Festival de Cannes 2010" (in Japannees). Cannes Film Festival. Geargiveer vanaf die oorspronklike op 10 Mei 2020. Besoek op 26 Januarie 2010. "BBC News: Tim Burton to head Cannes film jury" (in Engels). BBC News. 26 Januarie 2010. Geargiveer vanaf die oorspronklike op 23 Augustus 2017. Besoek op 26 Januarie 2010. Bradshaw, Peter (26 Januarie 2010). "Guardian: Tim Burton to head Cannes film festival jury". Guardian.co.uk (in Engels). London. Geargiveer vanaf die oorspronklike op 23 Augustus 2011. Besoek op 26 Januarie 2010. "Kristin Scott Thomas Is Cannes Mistress Of Ceremony, And Woody Will Be There Too" (in Engels).


Behavioral and Brain Functions (Behav. Brain Funct.; ISSN 1744-9081) is 'n wetenskapsjoernaal gepubliseer deur BioMed Central. Dit het in 2005 ontstaan. Die joernaal is tot Januarie 2011 geredigeer deur Terje Sagvolden en van 2011 tot 2017 deur Vivienne A. Russell (Universiteit van Kaapstad). Die huidige redakteur is Wim Crusio (Universiteit van Bordeaux). Amptelike webwerf


Hiperkeratose is 'n algemene term wat verwys na vel wat beskadig is. Vel wat gereeld aan die son blootgestel is as jongmens, asook ligte velle, lyk maklik hieraan. Hiperkeratose kan tot velkanker ontwikkel. Die beskadigde area lyk soos growwe, opgehewe vel, maar is nie rooi nie en jeuk ook nie. Beskadigde areas word gewoonlik met suurrome, bevriesing, brand, chirurgiese verwydering of kankerwerende salf behandel. In ouer pasiënte, wat groot areas van beskadigde areas het, is dit nie prakties om die areas uit te sny nie, daarom word dit gewoonlik aanbeveel dat sulke pasiënte gereeld die areas moet laat ondersoek, sodat enige veranderinge in die areas vinnig raakgesien en behandel kan word. Hierdie artikel is ’n saadjie. Voel vry om Wikipedia te help deur dit uit te brei.


Ursula Karven (gebore 17 September 1964 as Ursula Ganzenmüller in Ulm) is 'n Duitse aktrise, skrywer, model, joga-instrukteur. 1982: Neonstadt 1984: Ein irres Feeling 1986–1992: Derrick (televisiereeks, drie episodes) 1987: Beule oder wie man einen Tresor knackt 1989–1990: Das Erbe der Guldenburgs (televisiereeks, vyf episodes) 1990: Feuer, Eis & Dynamit 1990: Zwei Supertypen in Miami (in die sepie Die Formel des Todes) 1996: Hart aber herzlich – Jonathan unter Mordverdacht (rolprent) 1996: Tatort – Bei Auftritt Mord 1998: Rosamunde Pilcher (televisiereeks: in die sepie Dornen im Tal der Blumen) 1998: Ich schenk dir meinen Mann 1999: Liebe ist stärker als der Tod 2000: Feindliche Schwestern – Wenn aus Liebe Hass wird 2000: Autsch, du Fröhliche 2001: Delta Team – Auftrag geheim!


Die kleur pistagiogroen verteenwoordig die kleur van die binneste vlees van 'n pistagioneut. Die eerste aangetekende gebruik van pistagiogroen as 'n kleurnaam in Engels was in 1789. Volgens verskeie kleurskemas word pistagiogroen as volg voorgestel: Kleurbron: ISCC-NBS Dictionary of Color Names (1955)--Color Sample of Pistachio Green (Color Sample #135). Geargiveer 30 Julie 2017 op Wayback Machine Lys van kleure Maerz and Paul A Dictionary of Color New York:1930 McGraw-Hill Page 202; Color Sample of Pistachio Green: Page 61 Plate 19 Color Sample C6 Hierdie artikel is ’n saadjie. Voel vry om Wikipedia te help deur dit uit te brei.